text:
Eeco cisisidwe cilubidwe!
Basicikolo
bana Juuda balazumina kuti Mujibelo
teesyi Nsabata yansiku ntaanzi mu Mangwalo pe.
Mark Twain, mulembi wazintu zisesya, cimwi ciindi wakati: “Kanjikanji citola mvwiki zyotatwe kuti ndibambe mulumbe wakupa bantu ndilyona lino.” Bantu babandikila nkamu balayiya kufwamba kubona kuti citola mizeezo akulibambila kunjaanji kutegwa mulumbe wabo uteelelwe akujata mizeezo yabamwi. Kuli nzila zyakweeta mulumbe eezyo bantu babandikila nkamu nzyobayiisyigwa kuti batazibelesyi nkaambo nokuba kuti zijata myoyo bantu, pele tazyikwe maanu pe. Aboobo eezyo nzila zyakwaambaula inga tiizya teelelwa amuntu naba ni.
Kumwi kukazya Nsabata iitobezya mwezi azuba, ooko kumvwugwa ziindi zinji nkwakuti: “Bama Juuda taakwe nobakalubila amakanaa Nsabata yakasimpe pe!” Ooku kwaamba boobu takupi bumboni bwacintu nociba buti pe! Kutyola buyo milazyo yobile yakujana kasimpe:
- Mukwaamba boobu nkusoleka
kujana nguzu mukwiimina akaambo aaka kakwiina kulangaula kumbi pe. Aawa, nkusoleka kwaamba kuti, bama Juuda
bamazubaano bacilaa nguzu akusyomeka nkaambo mbabazyi kabotu Nsabata iiluleme
niisika.
- Eeyi nzila ibelesya twaambo tupelengusya! Mumajwi amwi, ibelesya kaambo kutegwa kwaambwe kuti nkakaambo kapa bumboni kakunyina kuvwuntauzya twaambo tumwi pe! Mbuli boobu, A) Bama Juuda bakomba Mujibelo, aboobo B) Mujibelo nje Nsabata, nkaambo, C) mbobuzuba bama Juuda nobakomba.
Masimpe ngakuti, kunyina makani kufumbwa ncasyoma naa ncacita mu Juuda, pele Mujibelo teesyi Nsabata ya Bbaibbele pe. Basicikolo bana Juuda tiiyakaba “sweeka” Nsabata pe, pele bakalisalila lwabo beni kabakkwene maanu kucinca kkalenda eelyo lyaali kubelesyegwa kujanya Nsabata. Alimwi eeci caacitika kaindi loko cakuti bunji bwaba Juuda sunu tabakubwene kuti ninzi caatobela kupindaulwa kwa makkalenda ooko.
Muswaangano waku Nicea weelede kulangisyigwa nkaambo ndendilyo eelyo bukombi bwamituni nibwaanjila mu Cikombelo akumwaya lusyomo lusalala lwabaapositolo abana Kristu bataanzi. Muswaangano ooyu ulaa milimo amubu Juuda nkaambo niwaayinda, ndendilyo kupenzyegwa kupati nikwaasika ali boonse aabo bakacinamatide kubamba ciindi camu Bbaibbele.
Mumuswaangano waku Nice [Nicea] kufumbwa coonse eeco cakajatenye Buna Kristu ankubwaazyila cakakosolwa. Pobwe lya Isita kusikila waawo lyakali kusekelelwa kanjikanji aciindi comwe apobwe lya Pasika lyaba Juuda, alimwi mumazuba aajanwa akugantwa aba Sanihedulini baku Judea kuti nolyeelede kusekelelwa; pele kuzwa waawo kuya kumbele lyakali kunoosekelelwa kakunyina kuyaama akkalenda lyaba Juuda.¹
Constantine Mupati, muleli wakaita muswaangano ooyo kutegwa atonkela kumbele nguzu zyabulelo bwakwe, wakalailila bana Kristu ncobakeelede kutobela. Wakali kuyanda kuti balyaandanye kubukombi bwamasimpe nkobaazyila. Walo wakabalailila kuti, mumazuba aazya kumbele, kunyina mapobwe aabupaizi aacinoojanwa kubelesya kkalenda lyaba Juuda, akupandulula kuti:
“Nkaambo tacilangiki kabotu aaniini pe kuti mubuzuba bwa [Isita] oobo bwiinda kusetekana amapobwe oonse, iswe katucitobela zilengwa zyaba Juuda. Kuzwa waano kuya kumazuba aacizya kumbele, tutabaa cintu ncotukonzyanya abantu bacima aaba; Mufutuli wesu wakatutondezya nzila imbi. Inga caba cintu cifubaazya kuti bama Juuda nibali kukonzya kulidunda kuti iswe tatukonzyi kusekelela pobwe lya Pasika kakunyina kubelesya nzila amilazyo yabo yakujanya [kkalenda].” ²
Ooku kulailila kwakaletelezya tunji, kujatikizya nzila yakubamba kkalenda lyansiku. Constantius, mwanaa Constantine, walo wakaindilizya caacita wisi. Constantine wakapa mulawo uukasya kubelesya kkalenda lyaba Juuda mukujana mapobwe aabupaizi. Constantius waabakasya ba Juuda abalo kubelesya kkalenda lyabo. “Mubuleli bwa Constantius (337-362) bama Juuda bakapenzyegwa cakuti bakasikila . . . mpobakali kusubulwa calufu kuti babelesya kkalenda lyabo.”³ Eeco caacitika kuciindi eeco ceelede kulangisyigwa. Nibakapenzyegwa kapati, bama Juuda abalo lwabo beni bakapindula nzila njibaali kujanya ciindi. Hillel Wabili, mupati waba Sanihedulini ucaalizya, walo lwakwe nguwaacinca nzila eeyo, akuzumina Mujibelo kuti ibe nje Nsabata.
Kupengesya kwaba Juuda kuciindi eeco ncicaapa kuti bakake kasimpe kwiinda mumicito ya Hillel Mupati nokuba kuti tikwaanazuminwa abantu banji. Cilengwa cakusisikizya kujana mwezi mupya amwaka uyungizya mwezi omwe, akuzyibya mikwasyi ziindi zya mapobwe mukubelesya batumwa, cakacili kuya kumbele kusikila waawo. Muciindi cakupenzyegwa, mubuleli bwa Constantius, eeci cilengwa cakabula mulimo, alimwi ticaacili kukonzyeka kucita. Ba Sanihedulini nibaakasyigwa kujana mazuba aamapobwe, bama Juuda banjaanji bakali mumasi amwi bakacaala kabacizyi ceelede kutobelwa mubupaizi. Kutegwa alesye kupenzyegwa ooku akutazyibya bantu banji caali kutola busena, Hillel Wabili wakabamba kkalenda licaalizya alimwi litacinci . . . Ajanza lyakwe Walo wakamwaya kufumbwa caajatenye akataa mikwasyi eeyo yakatanteene mubulelo bwa Loma a Pesiya aba Sanihedulini.4
Nkaambo kakuti eeci cakacitika kwamyaka yainda cuulu amyaanda cisambomwe, ncencico bantu banji sunu ncobaide kutobela Mujibelo kuti ni Nsabata yamasimpe alimwi nkaambo biyo kuti ba Juuda abalo bakomba Mujibelo. Nokuba boobo, basicikolo ba Juuda, balizyi kabotu kuti ooku kwakali kucinca kkalenda munzila iimaninide:
Kutalika mwezi mupya mukulangilizya mwezi mupya watalika kulibonya, akuboola kwamainza, ncintu cikonzya buyo kucitwa aba Sanihedulini. Muciindi ca Hillel Wabili, . . . ba Loma baakasya cilengwa eeci. Aboobo, Hillel Wabili, wakasinikizyigwa kuti abikke kkalenda litacincululwi, mukucita boobu wakazumizya ba Sanihedulini boonse kuti batobele kkalenda lipya eeli mumyaka iicizya kumpelaa mazuba.5
Inga tiitwaindilizya kwaamba cintu eeci: basicikolo baJuuda balizyi kabotu kuti kkalenda ndyobabelesya mazubaano liliimpene kapati akkalenda eelyo Yahuwah ndyaakaanzika mumulengalenga, akwiibalusya Muusa muciindi ca Kulonga. Eezi nzyotulemba mucibalo eeci zyizwa cigaminina kuzilembedwe mutwaambo twaba Juuda lwabo beni. Balo balaamba cakutazelazela kuti Mujibelo kuleka biyo kutaba Nsabata yamu Bbaibbele pele abalo lwabo balizyi kuti Mujibelo tiili Nsabata pe.
Kucinca Kkalenda
Basicikolo baJuuda balizyi kuti nkucinca kkalenda ooko kwaacincilizya Nsabata yamasimpe ayalo. Mwiyi Louis Finkelstein wakali Sicikolo muna Juuda waazyibidwe kabotu akulemekwa. Mikwasyi yaba Juuda kuzinguluka nyika yakasala Finkelstein kuti abe umwi waba Juuda bali mwaanda amakumi obile aabo baiminina “lambe lyabu Juuda” anyika. Mulugwalo lwa Mulumi 20, 1939, Finkelstein wakazumina kuti, “Ikkalenda lyabu Juuda lyamazubaano lyakabambwa mumusela wane kazyedwe Kristu.”6
Heinrich Graetz, mumalembe aakwe aayo aakalembwa a Mbunga yabu Juuda ku Amelika, wakazumina kuti, “ Nokuba kubelesya kkalenda naa kuulisya zintu zilembedwe zijatikizya zyabupaizi, akwalo kwaakasyigwa” mumusela wane kazyedwe Mufutuli.7
Bantu banji beezyeezya buyo kuti nkaambo kkalenda lya poopo Gregory lyamazubaano lilaa mvwiki zyizinguluka kakwiina kuyozya ijisi mazuba aali ciloba , eeyo mvwiki ibelesyegwa mazubaano, yakasekkwa mumvwiki ya CiHebulayo yamazuba ali ciloba munzila iitaluleme. Nkaambo kaboobu, balo baamba kuti Mujibelo nje Nsabata ya Mangwalo. Ooku kweezyeezya boobu, takuli kuteelela kululeme kuti kkalenda lizinguluka zuba mumwaka omwe akkalenda lya Bbaibbele litobezya mwezi azuba kuti mbulyaali kubeleka.
Nsabata Yansiku Yakalaandeene
Basicikolo baJuuda balizyi kuti Nsabata eeyo yaali kubambwa abaluleme kuzwa mumusela wane kujoka musyule kusikila Kumalengelo, tiiyakali Nsabata iitobela mvwiki yamazubaano iizinguluka kakwiina aakutalikila pe. Pele, myezi yakali kutobela zibeelabeela zya mwezi mbuulibonya. Mulongo wamvwiki awalo wakali kwiinduluka kutalika liya mwezi mupya watalika kulibonya. Aboobo, Nsabata yabuzuba bwa ciloba tiiyakali cibeela camvwiki iizunguluka kakwiina aakutalikila mbweenya mbuli Mujibelo mazubaano
Mwezi Mupya ucili, alimwi Nsabata ayalo kumatalikilo yakayeeme abweende bwa mwezi . . . Kumatalikilo, Mwezi Mupya wakali kusekelelwa mbubwenya mbuli Nsabata; mukuya kwa ciindi wakaleka kuyandika pele Nsabata yakaya kumbele kuba buzuba bwabantu abupaizi, bwakulizeeza mubupaizi akulaililwa, bwa luumuno akukkomana kwa muuya.8
Ba Juuda bamazubaano bacijana mazubaa mapobwe aabo amwaka kababelesya nzila yakubala ciindi iitobezya mwezi azuba antoomwe. Nkakaambo aaka Pasika (Pascha) aBuzuba bwa Kunununwa (Yom Kippur) ncobusensela kuzwa kubuzuba oobu kuya kubuzuba bwa kkalenda lina Gregory lilaa mvwiki iizinguluka kakwiina kuyozya. Nsabata amvwiki zyabo, nokuba boobo, tazyiceendelani antoomwe azibeela zya mwezi pe.
Mpampawo aawa banji mpobasolekela kutondezya kuti Mujibelo ni Nsabata yamu Bbaibbele mpobaide kulubizya. Beezyeezya kuti nkaambo ba Juuda bakomba Mujibelo, ayalo mvwiki ya Bbaibbele yakali kuzinguluka kakwiina kuyozya, pele mapobwe alikke ngaakayeeme azibeela zya mwezi. Ooku takuli kweezyeezya ooko kwaaswaangenye basicikolo ba Juuda pe. Balo balizyi kabotu kuti Nsabata yansiku tiiyakali kukonzya kuba cibeela camvwiki izinguluka kakwiina kuyozya pe nkaambo ayalo Nsabata yamasimpe yakayeeme azibeela zyamwezi. Aaka kaambo kakankamya, kalizyibidwe mucilembedwe mubbuku lyabu Juuda, Universal Jewish Encyclopedia: “ Mbuli buzuba bwa Nsabata mbobuyandika kapati kuti mbuzuba bwa kulipa kumulengi alimwi kuti buyeeme amweelwe uuyandika wa ciloba, nkabela mvwiki yakayaamuka zibeela zyamwezi aawo mpuyaali kujaninwa. . . .” 9
Kulangikaanga ooku kucinca Nsabata kuzwa akuyaama zibeela zya mwezi kuya ku Nsabata ya Mujibelo iizinguluka kakwiina kuyozya, kwaacitika muciindi Hillel wabili eelyo “naakapindula” kkalenda. Taakatondezya buyo milazyo yabo yakubamba kkalenda. Kulangikaanga walo nguwaaleta Nsabata ya Mujibelo eelyo naakapindula kkalenda, aboobo wakabikkilizya “mulawo wakugwisya mazuba.” Kusikila aciindi eeco, eeyi milazyo tiiyakali kuyandika nkaambo mapobwe aamwaka aNsabata zyamu mvwiki zyakali kusekelelwa akkalenda ndeenya lyomwe litobezya mwezi azuba antoomwe. Pele eelyo mapowe aamwaka naakali kujanwa kubelesya kkalenda lyamwezi azuba antoomwe, Nsabata yabuzuba bwa ciloba yakali kujanwa munzila yaandeene, nzila yakkalenda litobezya zuba lilikke buyo, mpawo aawo mpukwaabeda kwiimpana. Aboobo ncencico eeco ncaakabikkila “milazyo yakusotauka mazuba” kutegwa asise kwiimpana ooku akuswaanganya nzila zyakubala ciindi.
Ba Sadyusi: Balaa Nguzu atalaa Kkalenda
Muziindi zimwi muntu uuyandisya kasimpe inga watalika kukazya kuti “Pele tee kayi kuti kkalenda nilyakalilubide muciindi ca Yahushua, walo naakalulamika kulubila ooko!” Eeco cili masimpe, alimwi ciyubununa kuti kkalenda lyaali kubelesyegwa abana Isilayeli mumusela mutaanzi kazyedwe Mufutuli, lyakacili kkalenda lyaku Malengelo. Kuciindi eeco, Mupaizi Mupati nguwaali kweendelezya kkalenda. Wakali mulimo wakwe kwaambila bantu kuti Myezi Mipya yasika, akubaambila nokwaali kuyungizyigwa mwezi wakkumi aayitatu ooyo wakali kubikkilwa kweelanya bweende bwa myezi azuba. Bapaizi bapati lyoonse bakali kuzyila kunkamu yaba Sadyusi. Eeci ncintu ceelede kubikkilwa maanu. Nokuba kuti ba Sadyusi eezyo nzyibakali kusyoma zimwi tiizyakaluleme, balo, mbuli Yahushua, baali kakide milawo yazilengwa zyaba Falisi. Bakaimvwi amilawo ya Muusa, kuti mpaazyila nguzu zyabulemu.
Yahushua wakali bwene cakusalala akataa “zilengwa zyabantu” eezyo ba Falisi nzyobaali kukulaika banamaleya, akwaandaanya mukowa wabantu kuzwa kuli Sikabumba wabo. Walo wakainduluka akulomya kubakalalila nkaambo kamilwi yamilazyo azilengwa eezyo ba Falisi nzyobaali kusinikizya bantu. Eezi zilengwa zyakali mikuli iilema alimwi zyakaba cintu cakulinontola kuti muntu atasiki kukasimpe. Kaindi kasyoonto katana fwa, Yahushua wakasoleka ciindi cicaalizya kujata mizeezo ya basikuupaupa ameso aaba. Mumulumbe wakwe, uulembedwe muli Mateyo 23, kuli kusoleka kutyompya moyo kuti anyonene myoyo miyumi aanga mabwe, kuti igame kukasimpe.
Ooku kusumpula zilengwa zyabantu kuti zyeelane amulawo wabulemu kwakajosyelwa ansi mumoza. “Maawe kulindinywe nobalembi aba Falisi, nobasikuupaupa ameso! Nkaambo muleenda mulwizi aanyika kutegwa musandule muntu omwe, kumane aba umwi wanu mumupa kweelela kunyonyoonwa mu Gehena ziindi zyobilo kwiinda ndinywe.” (Mateyo 23:15)
Kumamanino, ba Falisi bakazwidilila. Mbunga yaba Sadyusi aabo bakali kweendelezya kkalenda lya Bbaibbele, yakamwayika Jelusalema niwaadilisyigwa.
Nilyaadilisyigwa Tempele (myaka makumi ciloba kazyedwe Mufutuli), ba Sadyusi bakazimaanina limwi, akusiya bweendelezi bwa makani aabu Juuda mumaanza aaba Falisi. Kuzwa waawo, buumi bwaba Juuda bwakali kweendelezyegwa aaba Falisi; woonse musela waba Juuda wakalandabikwa munzila zyabweende bwaba Falisi, alimwi cintu cimwi cakapegwa eeco cijatikizya musela waba Sanihedulini. Mundando wazilengwa mupya wakaatula zilengwa zyabupaizi (Abot 1:1). BuFalisi bwakeendelezya ciimo cabu Juuda, alimwi abuumi amizeezo yaba Juuda mumisela yakacili kuzya kumpelaa mazuba.10
Ba Falisi balikke bakacaala kabaliibide kubikka milawo amilazyo yabo. Zyoonse zilengwa zyaba Falisi zyaambaulwa kumulomo, lino zyakalembwa mubbuku lya Talmud, akuba zya Bwiiyi buna Juuda. Kkalenda libelesyegwa mazubaano aba Juuda, lyakazyila mukupindulwa kwa kkalenda lyakumatalikilo. Lyakasofwaazyigwa azilengwa zyaba Falisi eezyo zyakalembwa mubbuku lya Talmud! Mwiiyi Louis Finkelstein, ooyo ngutwaamba kale, walo wakati:
Bu Falisi bwakaba bbuku lya Talmud . . . [pele] muuya waba Falisi bansiku ulazwidilila kuutapindaudwe pe. Eelyo mu Juuda . . . nabala bbuku lya Talmud, ubala mizeezo iibelesyegwa muzikolo zyaku Palesitaini. . . . Muuya wa lusyomo lwaba [ba Falisi] uciliko alimwi ucilaa nguzu. . . . Kuzwa ku Palesitaini kusikila ku Bbabbuloni; kuzwa ku Bbabbuloni kuya ku Nyika lya Afulika, Italy, Spain, France, aku Jelemani; kuzwa kumasi aaya kuya ku Polandi, ku Russia, akuzisi zyakujwaa bukuwa, bu Falisi bwansiku bwakabanda. 11
Zilengwa zyamu Talmud ziyiisya kuti, kuti umwi walubila kujana nokweelede kuba Nsabata, coonse ncayelede kucita nkukomba buyo kufumbwa buzuba bwa ciloba. Aaka nkakaambo keni ncokutamininwa kuti Mujibelo ni Nsabata yabuzuba bwa ciloba.
Ibbuku lya Talmud lyeelela nguzu zijisi zikolo zyansiku (zyaba Falisi). Bamayi bazikolo eezyo, baku Bbabbuloni aku Palesitaini, bakali kulangwa kuti mbabaakona mulimo waba Sanihedulini. . . . aciindi cino, ba Juuda tabajisi nguzu zipona zibeendelezya mbuli ba Sanihedulini bansiku nokuba zikolo zyaatobela mbabo. Aboobo, kufumbwa kaambo keelede kucitwa kajatikizya bupaizi bwaba Juuda keelede kuyaama buuku lya Talmud kuti mpaazwide kuyiisya koonse kwa nguzu zyaba [Falisi] nibaacili bazumi.”12
Amubikkile maanu kuti Finkelstein lwakwe waamba kuti bbuku lya Talmud ndya zilengwa zyaba Falisi. Eezyo nzye “zilengwa zyabantu” zyalo Kristu nzyaakakalila muciindi camulimo Wakwe. Eeci ncintu cipati nkaambo nzilengwa zyaba Falisi zyakapa kuti Nsabata yakumatalikilo ibikkwe ambali. Caandaano 7 aawo aalembedwe bbuku lya Talmud kujatikizya Nsabata lyaamba kuti: “Umwi uuli mumusinzo munkanda alimwi katazyi kuti mbuli buzuba bwa Nsabata, weelade buyo kubala mazuba aali cisambomwe kuzwa abuzuba (oobo naayibaluka kuti) waimpya Nsabata, akukomba muli bwaciloba butobela.” 13
Kuzeka kuti basyomi beelede kukomba Mujibelo nkaambo abalo ba Juuda nobakomba, nkweezyeezya kulubide mukuyeeya kuti ba Juuda tabakonzyi kukomba mubuzuba bumbi pele mu Nsabata yamasimpe. Twaambo tuzyila kuba Juuda beni, tutondezya kuti ooku nkuyeeya kunyongene kapati. Balo bakakiicinca ncobeni Nsabata liya nibaacinca kkalenda eelyo lyaali kubelesyegwa kujanya Nsabata yamasimpe.
Insabata tiili cintu caabikkwa amuntu pe. Yakabikkwa mubulemu a Mulengi Lwakwe Mwini. Aboobo, taakwe nguzu zyaanyika, nokuba poopo, naa muJuuda, ulaa nguzu zyakubikka buzuba bumbi kuti mbobuzuba bwa kukomba akubelesya kkalenda limbi lyakujanya buzuba oobo. Insabata yeelede kuba citondezyo citeeli akataa Mulengi azilengwe Zyakwe zimutobela. “Ncobeni Nsabata zyangu inywe mweelede kuzyibamba: nkaambo ncitondezyo akataa ndime andinywe mumisela yenu yoonse; kutegwa mukazyibe kuti Ndime Yahuwah ooyo uumusalazya. Inywe aboobo mweelede kubamba Nsabata; nkaambo ilisetekene kuli ndinywe.” (Kulonga 31:13-14)
Boonse bayandisya
kulemeka Sikabumba wabo bayoomutobela Walo akumukomba mu Nsabata Yakwe,
akutalanganya zilengwa zyaba Juuda nokuba kkalenda lyaba Katolika. Pele balo
bayookomba Nguwe mu Nsabata iisetekene eeyo iijanwa mukubelesya kkalenda
lyakumatalikilo litobela mwezi azuba antoomwe, eelyo lyaabikkwa ku Malengelo.
1 Heinrich Graetz, History of the Jews, Vol. 2, p. 563, emphasis supplied.
2 Graetz, Vol. 2, pp. 563-564.
3 Excerpted from The Jewish Encyclopedia,“Calendar.”
4 Graetz, Vol. 2, pp. 572-573, emphasis supplied.
5 "The Jewish Calendar and Holidays (incl. Sabbath): The Jewish Calendar: Changing the Calendar," http://www.torah.org/, emphasis supplied.
6 Box 6, Folder 4; Grace Amadon Collection, (Collection 154), Center for Adventist Research, Andrews University, Berrien Springs, Michigan.
7 Graetz, Vol. 2, p. 571.
8 Universal Jewish Encyclopedia, "Holidays," p. 410.
9 Universal Jewish Encyclopedia, Vol. X, "Week," p. 482.
10 "Pharisees,"The Jewish Encyclopedia, Vol. IX, (1901-1906 ed.), p. 666.
13 http://www.jewishvirtuallibrary.org/jsource/Talmud/shabbat7.html


c: text/html

text:
Buumi Nolusika Lufu — Kweendelanyaa Martha a Yahushua
Caandaano 11 ca mulumbe wa Johane cilindinjide kapati kwa ciindi cikubwene nkaambo katusimpe tuyumya mate ooto twaamba zya lufu. Kanjaanji Ime ndiyeeyela kuti, ikuti bantu banji balomya kuvwuntauzya bwini ncocaamba ancocitondezya nociceya cilembedwe mucaandaano eeco, icintu cinga cayubunuka ndusyomo lwa Plato lwakuti muzimo tuufwi, eeco inga casoogwa kulaale akuyaamina ku masimpe aali mu Mangwalo. Umwi inga wabbukizya ziyubununwa zigambya mukaano ka mukwasyi wa babunyina baku Betaniya pele kuti biyo katuyandisya kujula meso eesu kukaano aako.
Ono kusinizya ncobeni, basicikolo banji bayiya Cizuminano Cipya balaazyi mbwaayenda makani aa Johane mu caandaano 11. Johane utwaambila kaano ka maleele alo kunooli ngaayinda kuba mapati ngaakacita Yahushua. Nkaano ka lufu lwa Lazalosi mweenzinyina aa Yahushua. Kunze lyawaawo, Yahushua wakabusya abamwi bantu kuzya kubuumi eelyo naakabukide kuzwa kulufu — mwana musankwa wa bamukamufu (Luuka 7) a mwana musimbi ookwa Jailosi (Maako 5), pele aaba bakali bantu bakafwide cainoino buyo. Eelyo Yahushua naakaboola kuzyoogwasya Lazalosi, walo wakalifwide akuzikkwa mazuba one. Maleele aamusyobo ooyu inga alesya akudonaika kuti Yahushua wakali Messiah, nkaambo bantu tabaide kujoka biyo kuti bafwa akuzikkwa. Muntu wafwa cainoino inga walanganyigwa aabantu bayandisya kukazya kuti ambweni taafwide ncobeni — akuti taakafwide ncobeni mpoonya wakamuponya/ akumubukulusya Yahushua. Pele “musilisi” wabuyo taakali kukonzya kubusya muntu wakafwide akuyuminina cancobeni kwa mazuba aakkwene aali 4 — kutaambilizya akuti mubili wakali pombaidwe/ akubambililwa kuti uzikkwe mucuumbwe mpoonya akunjizyigwa mucuumbwe. Pe ma, cintu camusyobo ooyo inga taaba buyo maleele aamasimpe aatanabwenwe — ninguzu zya Yahuwah zyakapa kuti cicitike eeco “citakonzyi” kucitika. Aboobo aaka nkakaambo keni Yahushua ncaatakabimbila “kuyooponya” Lazalosi eelyo naakamvwa kuti waciswa cakuti ufumba bulamfu. Yahushua wakalindizya mazuba obile ayinda nkokuya awunke kuyoomubona. Wakalizyi kale kuti Lazalosi unoofwide kataninga sika nkwaakabede. Aboobo kakwiina cakukazya, inga nicaabota kusumpula maleele aayo kuti naakafwide kaindi. Eeco nicakatondezya kuti Yahushua wakali Mwanaa Yahuwah ncobeni — ooyo Messiah ngwaakasala/ ngwaakatuma Yahuwah. Pele bantu tiibakamusyoma.
Muntu woonse ulaazyi makani aakatobela mukaano aaka. Naakatolede ciindi kalelema kuyumuka lweendo, Yahushua wakaunka ku Betaniya, kuyooswaya bacizyi ba Lazalosi, wakaakujata maanka kuumbulizya boomoka cakuti limwi awalo yakasweka misyozyi (aawa mpotwaajanina kampango kainda kufwiimpa mu Bbaibbele kakuti: “Yahushua wakalila,” Johane 11:35). Mpoonya aawo Yahushua wakacita maleele aakankamanya naakayita Lazalosi ooyo wakafwide kuti “koboola” — cintu cakatobela kucitika Lazalosi wakaba muzumi akududulika kuzwa mucuumbwe mwaakazikkidwe kacizambaidwe milembo yakuzikkwa.
Nokuba kuti aayo ngamakani ngobazyibide kusikila munsaa bantu boonse, pele kuli tubeelabeela twa masimpe tunjaanji tujanwa mukaano aaka. Ootu tusimpe tuubauba tulakonzya kubonwa kuti muntu wavwuntauzya amuzeezo uulisungwide kumvwa ceeco Yahushua lwakwe ncaamba kujatikizya Martha mucizyi wa Lazalosi naakali kulilauka kabandika awumwi, mpoonya cakatobela “kwakaumuna kuti zi” mbwakabukila biyo Lazalosi.
Ataangune tulange ncaakaamba Yahushua kuli basikwiiya bakwe eeco cijatikizya buumi bwa Lazalosi. Eelyo Yahushua naakalibambide kuzyokela ku Judiya, wakabaambila makani aa lweendo akaambo keni ncobakeelede kweendela musinzo ooyo, Walo wakati kuli mbabo, “Mulongweesu Lazalosi woona, pele ndaunka 'me nkamusinsimune kuzwa ku ŋonzi zyakwe” (Johane 11:11). Basikwiiya abalo kunooli bakaluutambidwe mulumbe wamawuse Yahushua ngwaakatambula nibakati: “Mwami, uulya ngoyandisya bobuya waciswa cakufumba bulamfu” (Johane 11:3) nkaambo bakazyibide kuyeeyela kuti ikuti mulwazi woona ŋonzi inga wayumyayumya akuba kabotu: “Mwami, ikuti kali woona, mbubo ncibotu inga wabaaba kabotu.” Nokuba boobo, mbuli bantu banjaanji sunu, basikwiiya tiibamvwisyide kuti Yahushua wakali kubelesya mulaka wa maambila mbali aamu Bbaibbele mukusandulula lufu. Mpoonya Yahushua wakabasansulwida makani akubaambila munzila ngubauba kuti, “Lazalosi wafwa” (Johane 11:14).
Nkaambo nzi Yahushua ncaakabelesya kaambyo kali boobo kwaamba lufu? Bwiinguzi mbufwaafwi akuubauba. Wakacitila boobo zintu nkaambo ncencico cini lyoonse Bbaibbele lyaci Hebulayo ncolyaamba kujatikizya lufu ziindi zinji, alimwi zinjaanji kapati. Woonse obile mabbuku aa 1 a 2 Bami alainduluka kwaamba mwami ooyu amwami uulya naakafwa kuti “wakoona abamawisi.” Joobo lwakwe wakati, “Muntu uloona alimwi tabuki pe kusikila majulu atakabi kabili (awalo lwakwe takabuki nokuba kusinsimunwa kuzwa ku ŋonzi zyakwe” (Joobo 14:12). Alimwi tee awalo mushinshimi Daniyele wakapampanuna masimpe aayandika aakubuka kuzwa kubafu naakati: “Bunji bwabaabo boona lino mubulongo bwaansi bayoosinsimuka, aaba kubuumi butamani, pele abamwi kubweemya akucisesemyo citamani” (Daniyele. 12:2). Yahushua wakabelesya mulaka wini ooyu kuugama — kweelanya mbuli majwi ngeenya Joobo ngaakaamba myaanda myaanda yamyaka yakaindide musyule: “Ime ndaunka ndikamusinsimune kuzwa ku ŋonzi.” Ono aawa ndabona kuti kunyina pe Yahushua naakaamba kuguminizya mubili nokuba muzimo wa Lazalosi. Yahushua wakaamba buyo Lazalosi muntu. Walo wakali kuyanda kuyoobusya Lazalosi kuzwa kulufu — kutali kuswaanganya antoomwe muzimo amubili pe. Masimpe ali biyo mbweenya mbwaatondezyedwe. Yahushua wakali kuyanda kubusya Lazalosi kuzwa ku koona lufu. Aaya ngamasimpe maubauba aakasofwaazyigwa kumbelaa mazuba abucenjezu buna Plato.
Cintu cakatobela waawo mubandi uulaa cikkelo kapati akataa Martha mucizyi wa Lazalosi a Yahushua. Eeci cicitika leelyo Martha namvwa kuti Yahushua uzyaakuswena kuzya ku Betaniya. Ngooyo cakamuungumuna kuyoomucingauzya kumwi mucizyinyina Maliya kasyite amunzi antoomwe abamwi basikoomoka bakaboolede kuzyoo bawumbulizya kufwidwa mweeninyina. Eelyo Martha kazyaakuswena munsaa Yahushua, cintu citaanzi ncamwaambila walo ncakuti, “Mwami, ikuti nookaliko kuno, mwanookwesu mweenima naatakafwa.” Martha wakalizyi kuti Yahushua wakalaa nguzu zya kumuponya. Majwi aakwe aakatobela apa bumboni bwa lusyomo lwakwe luzuunyene kuti nji: “Nokuba cecino ciindi Ime ndizyi kuti kufumbwa nconga wamukumbila Yahuwah, Yahuwah ulakupa yebo.”
Ono aawa mpampawo zintu mpozitalika kukondelezya kapati. Yahushua ulamwiingula kaamba kuti “Mweeninyoko uyoobuka alimwi” (Johane 11:23). Eeci cilaa mulimo mupati. Majwi mataanzi eeni ookwa Yahushua akamutontozya mumagondo Martha kuti mweeninyina uyoobuka alimwi. Yahushua taambi kuti mwanookwabo ucipona kwiinda mbwaakabede kaindi kali muzimo uutakwe mubili kujulu pe (mbuli mbweekamvwa mazubaaya aayinda kudilwe lyaba Bbaputisiti!) Walo waamba biyo kuti mwanookwabo “uyoobuka” alimwi. Ono amubikkile maanu kapati ku bwiinguzi bwa Martha. Walo wakati, “Ime ndizyi kuti uyoobuka alimwi mukubuka kwa bafu mubuzuba bwamamanino” (Johane 11:24). Martha tali sicikolo wa busongo bwaci Giliki pe. Kunyina walo ncapozya kwaamba cinjilene aa bucenjezu buna Plato. Kunyina walo naamba kuti uyeeya kuti bayooswaangana alimwi anguwe kali muzimo uutakwe mubili, kali muzumi kujulu. Pe ma, walo wakalaazyi kabotu Mangwalo aaci Hebulayo alimwi wakalizyi akuti kumamanino aamusela — mubuzuba bucaalizya — mwanookwabo mweeninyina uyoobusyigwa kuzwa kubafu. Ooku nkokulangila kwa buHebulayo, nkonkuko nkwaakazyi awalo mwiyi wesu Yahushua.
Atuyungizye akuti ikuti nicakali lubide nokuba kutamaninina kululama, ono aawo nce cakali ciindi cibotu kuti Yahushua amululamike kuti muzimo wa mwanookwabo wakaunka biyo kuyookkala kubusena kumbi. Ikuti muzimo wa Lazalosi niwaakwempwidwa kubusena bumbi, “busena bwiinda kubota” nokuba busena bubi, nkabela Yahushua naakamuumbulizya munzila yakwaamba kuti, “kabutaninga sika buzuba oobo, muyooswaangana alimwi kujulu.” Eeco nicakeendelana amajwi aamvwugwa kanjaanji mazubaano kuti muntu kawombolozya yooyo wafwidwa muyandwa. Mukweendelanya aceeco, makani inga aba kuti, “Lazalosi lino ulikkomene nkaambo balaatoomwe abazyali bako.” (Ime ndabbeja kuti abalo bakalifwide kale aciindi eeco nkaambo tiibakaambwa mu kaano aaka.)
Pele Yahushua taakacita cintu cili boobo pe. Yahushua tapindauli majwi, talulamiki, nokuba kuyungizya kumajwi aakwe aagumikizya kubuka kwa mweeninyina kuzwa kubafu kuzya kubuumi mubuzuba bwamamanino. Walo ubambilila biyo kuti abone naa ulimuzyibide ncobeni cakumaninina kuti naa nguni walo ambwaswaangene kuciindi ciboola ca kubuka kuzwa kubafu. Yahushua waamba kuti kuli nguwe, “Ime ndendime kubuka kuzwa kubafu abuumi; ooyo uusyoma muli ndime uyoopona nokuba kuti wafwa, alimwi kufumbwa uupona akusyoma muli ndime takafwi pe. Hena ono yebo usyoma ncobeni mumajwi aaya na?” Alimwi kakwiina akugantauka, Martha wakapozya wati, “Inzya, Mwami; Ime ndasyoma kuti yebo nduwe Messiah, Mwanaa Yahuwah, ooyo uuboola munyika.” Martha wakalimvwisyide kuti Yahushua wakali Messiah. Wakalizyi kuti walo ngonguwe uuyoobusya bafwide kuzwa kubafu. Aboobo Martha takiizumina mizeezo eeyo yakatobela waawa yakuti Yahushua wakali mupati wabangele, akutagumina lyo wakuti walo wakali Yahuwah!
Kumamanino atuvwuntauzye magolelo aakaano aaka mubukkwene. Ninzi cicitika eelyo Yahushua (kwiinda munguzu zya wisi, Yahuwah) nabusya Lazalosi kubuumi alimwi? Tee, twaambilwa kuti Lazalosi ulabuka kuzwa mucuumbwe mpoonya Yahushua waambila baliko aawo boonse kuti “Amumwaangulule mumuleke aunke.” Pele ino Lazalosi waamba nzi kujatikizya lweendo lwakwe ndwaakatolede kumuya banji? Aamba nzi Mangwalo kujatikizya muntu mutaanzi kubusyilwa kubuumi kuzwa naakafwide kwa mazuba one? Hena wabula nconga waamba yebo? Pe ma, hena ono eeco inga tiicapa kuti muntu ayime? Kunyina nokuba cakupetekezya caambwa Lazalosi kuzwa waawo. Nkaambo nzi? Ikuti Lazalosi kali wakadudwa biyo kuzwa kujulu, nkaambo nzi ncaatakakalalila Yahushua ooyo wakamunyonganya kukkomana kutamani ooko kwakali kubusena nkwaakabe? Alimwi kuti kali Lazalosi wakazwaa kupenzyegwa mazuba one mumulilo uutamani (ono aawa ndakalijanina aabotu aakulikwabula, aciindi cibotu cakuti ndibambulule twaambo), nkaambo nzi ncaata kalibbulunganya kuwa kumaulu ookwa Yahushua kumulumba cinicini nkaambo wakamuyokolola kuzwa mumulilo akumupa ciindi cabili kupona? Eeci nicaaba nce ciindi cibotu cakuti muntu alongolole zyoonse mbokubede kujulu nokuba kumulilo uutamani. Bweende bwa Lazalosi naakali kumuya banji inga bwapa “bumboni buzukide” buzubulula mbozyeenda zintu mumasena oomo. Ma, kuvwula zyakali kunga zyayubununwa mubumboni oobo mbwaakali kunga wapa Lazalosi! Cabotesya loko ciindi cipati boobo mu Mangwalo cakulemba makani woonse aakacitika mumazuba one eelyo muzimo wakwe niwakacili kupona pele mubili wakwe kuufwide. Lazalosi naakatusansawida ncotweelede kucenjelela kulangila — nokuba ncotweelede kweeleba ziyume zitete. Pele ino Mangwalo atwaambila kuti nzi? Kunyina. Ono mubuzyo ategwa “Ino nkaambo nzi?” Eeci ncintu cipati boobu. Nkaambo nzi ncokunyina cakaambilizyigwa kujatikizya mazuba one ngaakafwide Lazalosi?
Kuli ndime eeci ncintu cilaantangalala kuzyiba. Kutontonkanya biyo mizeezo inga catwaambila kuti Mangwalo abelesya bbala lya koona mbuli maambila mbali aakoona, mpoonya kubuka kuzwa kubafu kuti nku “sinsimuka” (mbuli Joobo, Davida a Yahushua mbobaamba). Cilikke ncaakazyi Lazalosi eelyo naakamubusya Yahushua ncakuti nceciindi naakatobela kulimvwa bulanga kuzwa aciindi naakafukula akutalimvwa bulanga kunjila mukoona kwa lufu. Walo kwiina cakwaamba ncaakajisi nkaambo kwakanyina cakwaamba. Walo taakazyi mbwaakalimvwide nkaambo ncencico cini Mangwalo ncaapandulula: “bafwide kunyina ncobazyi pe” (Mukambausi. 9:5); “kunyina cakucita nokuba makanze nokuba busongo mucuumbwe oomo moya webo” (Mukambausi. 9:10); “bafwide tabatembauli Mwami, nokuba bali boonse baunka ansi muluumuno” (Intembauzyo. 115:17). Lazalosi wakali biyo mbuli lambe lyamagesi eelyo limwesyegwa alimwi kuti naa lyali zimidwe. Kunyina pe nkwaakaunkide mbeenya mbuli lambe mbolitaunki kuli koonse. Talikwe ncolicita kusikila nguzu zya magesi zyajokoloka. Yahushua wakajokolosya nguzu zya Yahuwah akusinsimuna nguzu zipa buumi muli Lazalosi mpoonya Lazalosi wakabuka/wakaba muzumi alimwi.
Aaka kasimpe kaubauba mbobulangizi bwamasimpe oobo mbotuletelwa mu Mangwalo. Nkakaambo keni kakubelesya maambila mbali aa koona mukwaamba lufu. Eelyo notufwa, abwalo bongo bwesu bulafwa. Bongo bwesu mpaakataa zyoonse nzyotulimvwide mumubili. Kakwiina bongo bupona, tatukonzyi kulimvwa bulanga. Tweelede kubusyigwa kubuumi alimwi kutegwa tulimvwe bulanga akuba bazumi. Aaka nke kaambo kabulemu ka kubuka kuzwa kubafu ooko kuciboola. Ooko kujokolosya mizimo iitakwe mubili kuzwa kujulu akwiijokezya mumubili uubusyidwe kuzwa kubafu aaciindi cabili Yahushua aakuboola, (kwaamba camasimpe aawa) kunyina pe Magwalo naapandulula cintu camusyobo ooyo. Muzeezo wakusimpulula mizimo akwiisimpa mumibili yazwaa kubuka kuzwa kulufu tuujanwi aali woonse mu Mangwalo pe. Maambila mbali aa koona taabelekeli limwi kuti nicali boobo. Amucilangisye eeci. Bantu boona ncobeni “tabaindide kusinsimuka cino ciindi akujata maanka kwiinda mbuli lyoonse”! Kaambo kali boobu inga kaba kabuyanga. Koona caambilizya kuti yebo kunyina ambolimvwide. Yebo taakwe ancomvwide cicitika mumbali lyako. Mbeenya mbocibede amulufu. Lambe lya buumi lyako lilizimidwe. Mumuni wako tuuciko pe. Bafwide balindila Yahushua kuti akazyokele akubamwesyela mumuni alimwi. Walo weelede kutubusya kuzwa kubafu swebo katukkwene mubili/bongo/muzimo kutegwa tukonzye kupona alimwi. Ooyo ngo mulumbe uuteezyekanywi uupedwe mu Bbaibbele lyoonse mbolizulwa.
Makani aa Johane 11 atondezya cifwanikiso ciimpene kwiinda ceeco cidumide mpuwo ca kunjila buumi bwakutafwa mbulwasikila buyo lufu. Yahushua ncaakabelesya maambila mbali aa koona, alimwi a kuteelela kwa Martha kuti mweeninyina uuyoopona alimwi, antoomwe akubula cakaambwa cijatikizya bweende bwa Lazalosi naakafwide mazuba one, eezyo tazitondezyi muzimo kuuswipuka kutija kuzwa mumubili uuli munzila kufwa kuti ukazumanane kuponena kumbi. Mukwiimpanya, zitondezya bumboni buzuunyene kuti lufu nciindi citakwe mulimo wakucita — bafwide “kunyina nociba comwe ncobazyi” (Mukambausi. 9:5) alimwi “baloona mubulongo bwaansi” (Daniyele 12:2). Alimwi eeci ciindi citakwe milimo cilazumanana kusikila buzuba oobo Yahushua nazyokela akubabusya kuzwa mukoona. Aaka kasimpe kalibotela kalaa nguzu boobu, Yahushua lwakwe waakayumya muli Johane 5:25, 28-29:
“Masimpe, masimpe, Ime ndimwaambila ncobeni inywe, lizyaakuboola woola, alimwi lino ndendilyo eelyo bafwide nobayoomvwa jwi lya Mwanaa Yahuwah nkabela aabo bayoolimvwa bayoopona. Mutagambwi cintu eeci; lilaboola iwoola eelyo boonse bali muzyuumbwe nobayoomvwa jwi lyakwe akubuka; aabo bakacita zibotu kubukila kubuumi, aabo bakacita zisofweede kubukila ku lubeta.” Yahushua amumusumpule atalaa bu Plato oobo bwakapyopyonganya bantu baunka kuzikombelo.
Eeci cibalo citali ca-WLC cakalembwa aaba Ron Shockley.
Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina aa Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC

robotstxt: allowed

filter: keep


text:
“Lino mwami ooyo uyoocita kufumbwa ncayanda. Uyoolisumpula akulipa bupati kwiinda baleza boonse. Uyokwaamba malweza aakusampaula Mwami Yahuwah wakasimpe wabaleza boonse. Nkabela uyoobula cimukakila mane limwi bukali bukazuzikwe, nkaambo makani aakosokede ayoocitwa ncobeni.
Takooyoobikka moyo wakwe kuli leza wabamawisi nokuba kuyanda banakazi, nokuba kulanganya leza ngobayandisya nuuba muzimu uuli woonse, nkaambo uyoolisumpula kwiinda boonse.
Uyoolemeka Leza wazilwido mucimanga cabaabo; Leza bamawisi ngobatakezi uyoomulemeka angolida ansiliva, mabwe mayandisi azintu ziyandika.
Uyoolwisya zilwido ziyumu nta cakugwasigwa leza mweenzu, abaabo bamutambula uyoobayungizizya bulemu. Uyoobikka beendelezi banji akwaabanya nyika kuli basimali.
Lino kumamanino aaciindi mwami wakumusanza uyoomulwisya, pele mwami wakunyika uyooboola mbuli kambizi kuzoomulwisya ankalaki, abasimbizi amato manji, Uzoonjila muzisi mbuli izambangulwe akukukulula..” (Daniel 11:36-40, KJV)
Caandaano ca Daniele 11, cizwide busanduluzi bwa kulwisya nkondo kutola ciindi cilamfu akataa umwi wiitwa kuti Mwami wa Kunyika, alimwi acimwi ciitwa kuti Mwami wa Kumusanza. Basicikolo banjaanji ba Bbaibbele, beezyeezya kuti aawa kuli buyo mabazu obile aalwana aambilizyigwa mucibalo eeci.
Kubala kabotukabotu cibalo coonse, nokuba boobo, ciyubununa cimwi catatu. Kubandauka boonse batola lubazu munkondo eeyi, tulaambilizya yooyo watatu kuti “Mwami Wancinko.” Zintu nzyaakasiya Daniele, zitondezya Mwami wancinko kuti mbulelo bwacisi ca France musyule lyaciindi alimwi amuciindi ca Napoleon Bonaparte.
DANIELE 11:36
“Alimwi mwami ooyo uyoocita kufumbwa ncayanda. Uyoolisumpula akulipa bupati kwiinda baleza boonse. Uyokwaamba malweza aakusampaula Yahuwah wakasimpe wabaleza boonse. Nkabela uyoobula cimukakila mane limwi bukali buzuzikizigwe, nkaambo makani aakosokede ayoocitwa ncobeni.”
KUFUMBWA NCAYANDA
Kaambo keni nkakuti ooyo mwami “uyoocita kufumbwa ncayanda”, aayo majwi alibelesyedwe ziindi zyotatwe mucaandano ca Daniele 11. Ciindi citaanzi alembedwe mukampango katatu: “Alimwi mwami wanguzu ooyo uyoosika, akulela bulelo bupati, alimwi uyoocita kufumbwa ncayanda” Eeci caambilizya Alexander singuzu Mupati. Ciindi cabili aaka kaambo nokalembedwe, muukampango kakkumi acisambomwe mukwaambilizya Julius Caesar: “Pele ooyo uuyoomulwisya walo, uyoocita kufumbwa ncaliyandila, alimwi kunyina uuyakumusinkila kumbele lyakwe: alimwi walo uyakwiimina munyika iisalala, eeyo njayoonyonyoona ajanza lyakwe.”
Boonse bobile ba Alexander wanguzu Mupati a Julius Caesar, bakali bami bamapolitikisi bakakoma zisi zinjaanji. Mubwini, eelyo Mwami Wancinko nacita cintu, “ kucita kufumbwa ncaliyandila”, walo weelede kucita mbuli nguzu zyakacinca bweende bwa mapaolitikisi atalaa nyika. Eeci ncecintu cini cakacitwa acisi ca France.
KULISUMPULA AKULIBIKKA ATALAA BALEZA BOONSE
Cisi ca France cakajaya mwami waco akumwaya buleli bwakwe, oobo kwaciindi cilamfu kwakali kupenzyegwa akutundulula basicisi kwiinda mukunyonaunwa abupoopo. Mfulumende mpya, mfulumende yacisi ca France, yakalisumpula ncobeni akulibikka atalaa baleza boonse. Kwaciindi citaanzi, lusyomo lwakuti kunyina leza naba omwe, lwakabaa mpuwo akataa bantu banjaanji abasicikolo nkaambo kakupindukwa kwabweende bwa mapaolitikisi abupaizi munkondo yacisi.
Nkondo yacisi ca France (1789-94), yakapindaula nguzu akataa lusyomo akutasyoma munyika ya Bukuwa: lino makani aakuti kunyina leza naba omwe, kutaanguna akali kubandikwa mumakwebo aakulida mumunzi wa Paris, pele kuzwa aciindi eeco aayo makani akakkalilila akataa bantu. Ooyu musyobo walusyomo wakabaa lubazu lupati mubweende bwacisi, nkaambo cakatobela waawo, cakali cakumwayawida limwi bunakristu akutobela muzeezo wakuti kunyina leza naba omwe. Nkaambo kankondo yacisi ca France eeyo kubikka mizeezo iilesya bupaizi mubantu, eeci ciyanza cakayambukila anze lyacisi ca France kuzisi zimwi zya Bukuwa, akuzisi zya Amelika . . . 1
Nkondo yamukati kacisi ca France yakaletela banamaleya lusyomo lwakuti kunyina leza uuciliko. Oolu lusyomo inga lwatobelezyegwa munyika yoonse kujokela musyule kucisi ca France eelyo Mwami Wancinko, naakalisumpula atalaa baleza boonse, kasampaula Mwami Yahuwah kwiinda mukukazya kuti nkwali ncobeni ulapona.
DANIELE 11:37
“Takooyoobikkila moyo wakwe kuli leza wabamawisi nokuba kuyanda banakazi, nuuba muzimu uuli woonse, nkaambo uyoolisumpula kwiinda boonse.
KUTABIKKILA MOYO LEZA WA BAMAWISI
Kumatalikilo aa Nkondo yacisi ca France 1789, Bukatolika bwaku Loma mbobwakali bupaizi bwacisi. Mwami Wancinko, nokuba boobo, taakalemekezya “Leza wa bamawisi.”
Mu Kavwumbi Kaniini 1793, kukomba caantangalala kwakalesyegwa, alimwi mumyezi yakatobela misyoonto kufumbwa cakali kutondezya buna Kristu cakagwisyigwa, eeci cakacitigwa alumamba lwakali kuyandisya kujokezyela abupaizi oobo bwakaletelezya manyongwe manjaanji. Milangu ya Cikombelo yakasokomonwa kuzwa muzikombelo akunamaumbwe, akunyebululwa mukugwasyilizya nkondo; ziingano zyakagwisyigwa kuzwa muzikombelo amuzyuumbwe, muzibumbwa , alimwi zifwanikiso azyalo zimwi ziindi zyakali kuumpwa. … Mumwezi wa Vwumbi Pati 23 1793, zikombelo zyoonse zyakajalwa, nokuba kupindulwa kuba maanda aakuyobweda zintu zyamakwebo, nokuba maanda aakubambila zintu nanka aakusungila mbizi. Migwagwa amasena amwi aayo aakaulikidwe mazina aabasalali, akapegwa mazina mapya; aayo aakali mazina aacisi, alimwi acalo ciindi cakapindaulwa kutegwa citanikwiibalusyi bantu Buna Kristu bwacisi ca France bwakainda musyule lyaciindi.2
TALANGANYI NABA LEZA OMWE
Cikombelo ca Katolika caku Loma lyoonse cakali kwaamba kuti citondezyo canguzu zyaco kwakali kucinca buzuba bwa Nsabata kuya ku Nsondo. Mwami Sincinko awalo wakalaazyi kabotu makani aaya aakupindula kkalenda lilaa mvwiki yamazuba aali kkumi lyaba Frenchi, aboobo “Nsondo” tiiyakaciliko nokuba asyoonto munzila mpya yakubamba ciindi ca Mwami Sincinko. Pierre Sylvain Maréchal, wakali mutaanzi kusendekezya kupindula kkalenda lyacisi caba Fulenchi . . . , akwaamba kuti: “kkalenda lyacisi caba Frenchi. . . talyeelede kukonzyana nokuba asyoonto amilazyo yabwaapositolo a Cikombelo ca Loma.”3
“Kkalenda lyaba Frenchi nilyakapindaulwa, lyakali kusoleka kumwaya buna Kristu mukkalenda akutonkela kumbele makanze aankondo yacisi mukusumpula Mizeezo Yamuntu kwiinda kutobela.”4
Cisi ca France mukusulaikila limwi buna kristu, eeco ncecintu citondezya ncobeni kuti ooyo wakali Mwami Wancinko ncobeni watakali kulanganya Leza wa bamawisi.
Cisi ca France ncecisi cilikke atalaa nyika cicilaa misela yaco iilembedwe iiciliko, eeyo yaambilizya kuti, mbuli cisi comwe antoomwe, cakaimikizya janza lyaco kuzangila Mulengi wamulengalenga woonse. Kwakali basampauzi banjibanji, abasondokede banjaanji, bakaliko, alimwi baciliko, muzisi zya England, Germany, Spain, akumwi kulaale; pele cisi France ciliimvwi alubazu lwiindene mumusela wanyika yoonse kuti calo cilikke, kwiinda mumulawo wa Mfulumende iibikka milawo, cakaambilizya kuti kunyina Leza naba omwe pe, alimwi boonse bantu bacisi, abamwi banjaanji bali kulaale, bamakaintu abaalumi, bakazyaninina akwiimbilila mulukondo kabakkomanina akutambula kwaambilizya ooku.5
TAYANDI BAMAKAINTU
Cisi ca France, kuzwa akusulaika buna Kristu, cakatobezya kucita acimwi citondezya ncico kuti ngo Mwami Wancinko ooyo “watakali kuyanda bamakaintu.”
Bamwi basicikolo ba Bbaibbele, basendekezya kuti aaka kaambo kaambilizya bapaizi ba Katolika aabo batakwete. Makani aalaa mpuwo mumazuba aakainda alakonzya kukazya kaambo aaka kuti aabo bapaizi batakwete tabali mbaumbulu pe. Kuyungizya boobo, lyoonse kwainda buyo myaka misyoonto, kuli makani aadumide aayinduluka kwaambilizya banabutema Bakatolika kabatumbuka bana nokuba kuti tabakwetwe, aayo makani lwawo ngaasolweda ku maŋunuŋunu aakuti kuli mafuwa aabana bavwanda aakajanwa alizikkidwe mumbalaa lukwakwa lwamaanda mukkalila bapaizi abanabutema Bakatolika, aamwi makani aalembedwe aalo aambilizya myaandamyaanda yamafuwa aabana aakajanwa mumbalaa maanda aasungulwa bamakaintu batakwetwe akweendelezyegwa abanabutema Bakatolika. Cilisalede kuti, bapaizi Bakatolika tabakwe bulemu bwakutobela mukulijata nkaambo buyo kakuti bakalikulika zikonkezyo zyakuba baumbulu akulijata. Aboobo, “kutayanda bamakaintu” takali kaambo kajatikizya Cikombelo ca Katolika caku Loma pe.
Cimwi cikonzya kutondezya bwakubandulula kaambo aaka, cili mu BaLoma: “Mbubonya oobo abaalumi babo bakaleka mulimo weelede wakabambilwa banakazi, akupya muzisusi zyabo zyakuyandana lwabo beni, nkaambo baalumi bakali koonana akucita abaaluminyina milimo iitondwa, nkabela kabatambula mumibili yabo beni cilumbo ceelede cakulubizya kwabo..” (BaLoma 1:27, NKJV)
Aawa, alimwi cisi ca France nceceelela ciimo eeci.
Kakutaninga ba Nkondo mucisi caba Frenchi, kulyana nkwela baalumi abaaluminyina, wakali mulandu mupati kapati mumilawo yacisi. Bulumbu bwakali bwakuumpwa acipulanga cisimpidwe ansi. … Mfulumende yacisi Iibamba Milawo, yakamwaya mulawo uukasya mamambe aayo eelyo niyaabambulula milawo iipa milandu mucisi caba Frenchi mu 1791 alimwi akusowela kulaale milandu minjaanji eeyo yakabikkidwe kwiinda mubupaizi, kusanganya amulandu wakusampaula julu; … ‘eeco cakali ciindi cankondo yacisi amanyongwe aaciindi ca Milawo yokwa Napoleon (antoomwe akumwaya mulandu wakulyana nkwela banalumi abanaluminyina) amusizi zinjaanji zya Bukuwa….6
Cisi ca France cakabaa mpuwo nkaambo kakutalijata kwaco. Kwaciindi citaanzi mucisi cabuna kristu, kulyana nkwela akataa banalumi kwakazumizyigwa amulawo wamfulumende.
Antela ncintu citagambyi kuti, oolu lwaanguluko lwamusyobo ooyu lwakalesya akweendelezyegwa kwamilawo yakulijata, akuzumizya muntu lwaanguluko, akulesya kukasya kulyana nkwela akataa baalumi. Eelyo milawo yokwa Napoleoni niyaabikkwa, mulandu wakulyana nkwela baaluminyina, wakamwaigwa kuzwa akataa milandu iikonzya kusubulwa mucisi, alimwi mbuli Napoleoni naakali kuyaa bukukula nyika ya Bukuwa akudadaula zyoonse zyakali kweendelana amusela wansiku, walo wakasiya bayaki bamusela mupya mumukondo wakwe aabo bakabikka nzila zipya zyamilawo kakwiina kusanganya akataa milandu imulandu wabanalumi wakulyana nkwela.7
Masimpe, cisi ca France cakali Mwami Wancinko watakali kuyanda bamakaintu.
Daniele 11:38
“Uyoolemeka Leza wazilwido mucimanga cabaabo; Leza bamawisi ngobatakezi uyoomulemeka angolida ansiliva, mabwe mayandisi azintu ziyandika.”
UYOOLEMEKA LEZA WAZILWIDO
Izina lyokwa Napoleon lyakaseluka kuzwa mumisela kalyeelene alyokwa Alexander Mupati, Hitler, abamwi bancelelebula bakali kuyandisya kukoma atalaa boonse. Mubwini, zina lyakwe lyakali kubelesyegwa munkondo zyoonse eezyo nzyaakali kulwanina cisi ca France. “Nkondo zya Napoleon zyakali kulwanwa akataa cisi ca France mubusololi bwa Napoleon Bonaparte, azisi zya Bukuwa mumyaka akataa 1799 a 1815.”8
Eelyo muntu umwi wakaimvwi munsimunsi naakaamba kuti: “Swebo tuyoozunda nkaambo Leza uli kulubazu lwesu,” Napoleon wakalidunda campuwo kwaamba kuti: “Leza uli kulubazu lwa lumamba lupati.” Aboobo cisi ca France, mbuli mbucakaambilizyigwa, cakalemekede “Leza wazilwanyo.”
LEZA OOYO BAMAWISI NGUBATAKAZYI
Cisi ca France cakali kulemekezya “leza ooyo bamawisi ngubatakazyi.” Bantu balemba zyamisela bakatondezya kuti basaante ba Cikombelo ca Katolika caku Loma, bakali baleza ba ciGiliki aci Loma, bakaulikwa mazina aacina Kristu. “Nkaambo kakuti aabo bakali kusanduka kuzwa kubupaizi bwa mituni tiibakali kuyanda kulekezya ‘baleza’ babo – pele buyo kuti bajana leza weelene mubuna Kristu- aboobo baleza babo bakaulikwa mazina aabuna Kristu akwiitwa kuti ‘mbasaante’.”9 ‘Mazina’ aayo aabelesyegwa abakomba mituni aalo aakalonzyelwa kubuna Kristu. “Mwami mukaintu Wakujulu” ooyo wakatalika kwiitwa kuti ngu Maliya, mumisela mitaanzi wakali kwiitwa kuti mwami mukaintu uusofweede, Semerimus, antoomwe abaleza bamwi bamituni.
Eelyo cisi ca France nicaaleka Bukatolika bwaku Loma, ticaakaka buyo Yahuwah, pele abaleza/ basaante ba Bukatolika aabo bakazyibidwe kwamisela minjaanji. “Inyika kwaciindi citaanzi yakamvwa nkamu yabantu bayiide, bakazyalwa akukkala mulusumpuko alimwi kabalipeekezya kubaa nguzu zyakulela cisi cimwi ciinda kusumpuka munyika ya Bukuwa, kabaimika jwi lyabo antoomwe kukaka kasimpe aako keelede kutambulwa amuuya wamuntu, akufubaazya boonse antoomwe lusyomo lwa kukomba Leza.”10
Pele mucibaka caboobo, cici ca France cakasumpaula leza mukaintu. Umwi mukaintu uutola lubazu muzipekupeku, wakabwezegwa atalaa makkuko kabatozya kuganda lipati lya Notre-Dame ooko nkwaakakupegwa musyini akwiitwa kuti ngu Leza Mukaintu wa Mizeezo Yamuntu. Eelyo ganda lwalyo lya Notre-Dame lyakaulikwa kuti “Nditempele lya Leza Mukaintu wa Twaambo.”11 Mubwini aaka kampango, katondezya kuti cisi ca France cizuzika ciimo ca Mwami wancinko.
KULEMEKEZYA GOLIDE NSILIVA AZINTU ZIYANDISI
Napoleon, mbuli nguzu zili zyoonse zyakali kumbele lyakwe, wakavwubya cisi ca France mukusaala zisi eezyo nzyaakazunda. Ganda lya Louvre ku Paris lyakazyibwa munyika yoonse nkaambo kakubaa zifwanikiso zinjaanji zizwa kuzinguluka nyika. Nikwakainda Manyongwe aacisi ca France, imfulumende yakabamba ganda lya Louvre, eelyo lyakayakidwe mumatongo aakakkedwe bami bakaindi, kuti libe “busena bwakuyobweda zintu ziyandisi zya zilengwa leza azifwanikiso.” Nikwakainda myaka yobile, mfulumende yakajula ganda lya Centrali desi Artsi. Pele mubweendelezi bwa Napoleon, ndendilyo eelyo ganda lya Louvre nilyakabaa mpuwo kapati akuba ciyobwedo ca golide, nsiliva, mabwe mayandisi azintu zimwi zyeebeka ncobeni.
1798-1815: Muleli wacisi Napoleon I "wakavwubya" ciyobwedo caganda lya Louvre kwiinda mukulwana akusaala zintu munkondo nzyaakalwanina anze lyacisi, kapati kuzyila mucisi Italy. Eelyo ganda lyakuyobweda zintu zyamisela zyeebeka lyakainduluka kuulikwa zina lyakuti Musée Napoleon mu 1803 alimwi cibumbwa ca muleli cakaliimvwi kunembo lyamulango waganda eelyo. Mu 1806, bayaki ba Muleli ba Percier a Fontaine, bakayaka “mulyango wa Triomphe" mukati kabusena bwa Tuileriesi kuti basekelele kuzunda kwalumamba lwacisi ca France. Ooyo mulyango, kutaanguna wakalaa mbizi zyalubulo zyakabumbidwe zyone eezyo zyakasaalwa kuzwa ku St Mako Basilica ku Italy; eezyi zyakajokezyegwa kucisi ca Italy mu 1815 eelyo Bulelo butaanzi nibwakawa. Muciindi eeci, ganda lya Louvre alyalo lyakaindila kukomezyegwa kusikila mbuli mboliyakidwe mazubaano, kusanganya aŋanda ya Cour Carré a Grande Galerie.12
Manyongwe aaba Frenchi akamanizya mali aacisi ca France. Nokubaboobo, Mfulumende Iibamba milawo” yakasala kuti ŋanda ya Louvre yeelede kubelesyegwa kuba ciyobwedo cakutondezya zintu zyacisi zyeebeka.”13 Cintu cipati muli ceeci cakaletelezya manyongwe aaba Frenchi cakali cakucimwa Cikombelo ca Bukatolika caku Loma buvwubi bwaco, eeco “cakali cintu lyoonse cakali kubaibalusya kusumpuka kwa Cikombelo eeco akataa mukowa waba Frenchi.”14
Kutongooka Cikombelo ca Katolika caku Loma, kwakali kumwi akataa Manyongwe aacisi ca France, alimwi eeco ncecakabambwa amfulumende kuba mulawo uukasya bukatolika mu 1792 eelyo Bulelo Butaanzi bwaba Frenchi nibwakaimikizyigwa. Kuwamaya buna kristu mubunji bwacisi ca France kwakaletelezyegwa amapolitikisi amakani aabuvwubi, pele ayalo mizeezo ya Cikombelo yakatalika kulibonya ayalo.15
Mbuli baleli mbobakali kuyaa kubaa nguzu, bakasanganya zyoonse zintu zyacikombelo mumfulumende.
Mubuzuba bwa 2 Vwumbi Pati 1789, Mfulumende mpya yacisi ca France, yiitwa kuti Constituenti Mbungano, yakabikka mulazyo ooyo wakasiila mayake azintu zya Cikombelo zyoonse mumaanza aamfulumende. Talleyrand, bbishopo waku Autun umwi akataa bapaizi basyoonto buyo aabo bakazuminizya mulazyo ooyo, wakazumanana kwaamba kuti woonse mayake aa Cikombelo ayelede kuba aamfulumende buvwubi bwayo, akuleta bukkale busumpukide, aboobo ooyo mulazyo weelede kulangwa kuti ‘mulazyo’ wacisi.16
Ooko kwakali kuzanduka Buna Kristu, ncencico eeco cakapa kuti “cisi ca France cileke kuba cina Kristu.” Eeci cakazumanana kusikila mukudyaamnina buna kristu akusumpula Leza mukaintu wa Twaambo. Kuyungizya waawo, “Bulozi bwa Twaambo” bwakasimpwa mpeenya aawo. “Makanze aabulozi oobu akali aakubambilila bantu kuti bajane Kasimpe a Lwaanguluko, alimwi mulazyo ooyo wakali kweendelezya bulozi oobu wakali wakubelesya kupa twaambo twakuliyeeyela twabantu.”17
Eelyo ŋanda ya Louvre niyaataanguna kujulwa, zifwanikiso eezyo zyakasaalwa kuzwa ku Cikombelo ca Katolika amumikwasyi yabami bakazundwa, amikwasyi yabavwubi bakatija kuzwa micisi ca France, zyakali zitaanzi kulibonya muŋanda eeyo. Nkondo zya Napoleon zyakavwubya cisi ca France mbuli mbwaakali kunyongomona nyika ya Bukuwa zintu ziyandisi. Ganda lyaciyobwedo a milazyo yacisi zyakali kweendelana. Buvwubi bwacisi bwakazyila kuli basinkondonyina bacisi, lino bwakalibikkidwe antangalala akubonwa abantu boonse aabo “bakakona” buvwubi oobo, eeco cintu cakaindizya kulidunda lusumpuko mucisi ca France mubulelo bwakulipeda Twaambo, kwiinda bucete bwakali mu banamaleya eelyo nibakali kulelwa abaleli Bakatolika.
Mbombubo, golide, ansiliva, amabwe mayandisi, azintu zikkomanisya” mbuzyakabelesyegwa kutabilila akutonkela kumbele Twaambo twabuntu akulesya kusyoma leza. Ooku kuzanga kwakoongelezya bantu banjaanji kuti balanganye kuti kuliyeeyela Twaambo kulisumpukide kwiinda Leza wa Buna Kristu.
DANIELE 11:39
“Uyoolwisya zilwido ziyumu nta cakugwasigwa aleza mweenzu, ooyo ngwayoolanganya akuyungizyila bulemu, abaabo bamutambula uyoobayungizizya bulemu. Uyoobika beendelezi banji akwaabanya nyika kuli basimali.”
KWAABANYA NYIKA KULI BASIMALI
Ijwi lyakuti “mbombubo” liiminina kuti: “Munzila mbweenya mbokwaambwa kale.” Aboobo aaka kampango kamanizya kwaamba micito yoonse ya Mwami Sincinko. Pele aaka kampango kaya kumbele kuyungizya cintu comwe ciganta kumutondeka: Mwami Sincinko “uyookwaabanya nyika kuli basimali.” Eeco ncecaacitika ncobeni mucisi ca France. Manyongwe aacisi ca France akaletelezya tunji kubuvwubi bwacisi. Kubula mali kwakaindila. Zyoonse zintu zyakabambidwe ansiliva, zyakafulwa akubambwa kuba mali. Kwakasolekwa kubambulula zintu kuti bweende kabotu buumi bwacisi akuzwidilila asyoontosyoonto. Aaka kampango kaambilizya kuulisya nyika eeyo yakasaalwa:
Mbungano yamfulumende yakagamika milazyo yayo kukuzumizya makwebo. Yakasyomya kubbadela baabo bakalaa buvwubi akuyumya mulazyo ooyu kwiinda mukuulisya nyika, akunyanga zintu kuzwa kucikombelo akuli baabo bakatija kuzwa mucisi. Yakaulisya bunji bwazintu anyika eezi kubantu bakalaa mali; tiizyakali zinji eezyo zyakasika mumaanza aabantu batuba pe.18
Muli ceeci, mbweenya mbuli mucishinshimi coonse, cisi ca France cakalitondezya kuba Mwami Sincinko.
DANIELE 11:40
“Lino kumamanino aaciindi mwami wakumusanza uyoomulwisya [Mwami Sincinko], pele mwami wakunyika uyoomuboolela [Mwami Sincinko] mbuli kambizi kuzoomulwisya ankalaki, abasambazi amato manji, Uzoonjila muzisi mbuli izambangulwe akukukulula.”
KUTONKAIKA MWAMI WANCINKO
Kampango 40 kayubununa kuti boonse bobile, Mwami wa Kunyika a Mwami wa Kumusanza, bayoozinga uumwi watatu: Mwami Wancinko ooyo, ulapandululwa mutumpango tuli musyule lyakaako. Eeci nceciganta kutondezya kuti cisi ca France ngo Mwami Wancinko. Mwami wa Kumusanza (Ijipita) “wakatonkaika” cisi ca France eelyo mfulumende yakali kulela mucisi niyaalesya makwebo akataa cisi ca Ijipita acisi ca France. Balembi bamisela batondeka acintu eeco cakulesya makwebo kuti ncecaaletelezya kwiingula kwacisi ca France alumamba. “Cimwi cakaletelezya kulwanwa kwaba Frenchi, cakali cintu cakulesya makwebo acisi ca Ijipita kuma 1790.”19 Aciindi cini cakashinshimwa, mu 1798, Napoleon wakalwana cisi ca Ijipita.
MWAMI WAKUNYIKA WAKAVWAKKAMUKA MBULI KAPEPELE
Kubelesya lumamba mucisi ca France mukulwana “kutonkaikwa” acisi ca Ijipita, cakaletelezya twaambo tunji twatakali kulangilwa. Cisi ca Ijipita muciindi eeco cakali kulelwa aba Mamluku aabo bakazangila Bulelo bwa Ottoman. Cisi ca France cakali kuti Bulelo bwa Ottoman inga bwalekela cisi caba Frenchi kuya kumbele kudyokoonsa Bulelo bwa Ottoman.
Cisi ca France cakali kweendelana a Bulelo Ottoman, kwakaindi kasyoonto, aboobo kunyina makanze aakali kulesya cilongwe eeco. Makanze aaba Frenchi akayeeme akulangila kuti ba Ottoman inga tiibatola lubazu munkondo, akulangila kulwana ba Mamluku … kuvwuzya bulwani bwabo munkondo yaba Frenchi kulwanina cooko cakacili mumaanza aaba Ottoman.20
Ooyu mucito wa Mwami Wancinko, wakapa kuti Mwami wa Kunyika (Bulelo wa Ottoman) bunjilauke zinsi zinjaanji mbweenya mbuli mbwaakashinshimide kale Daniele mumyaka yakainda zyuulu zyobile. Ncobeni, oobu bweende bwazintu mbubwaaletezya akujaigwa kwabantu baku Armenia21 (1915-1918). Masyoonto makani aajatikizya kujaya ooku, nkaambo bunji bwazilembedwe, zyaambilizya buyo kuti kuzwa 275,000 kusikila 750,000 bana Kristu baku Assyria bakasweekelwa maumi aabo “mukusalazya” nyika kwa Bulelo bwa Ottoman. Ooku takuli kujaya kulikke buyo kwaacitwa aMwami wa Kunyika. Mwami Wancinko naakalwana cisi ca Ijipita, aawo mpaakatalikila bulwani bwaasikila kukujaigwa kwabantu mucisi ca Armenia22(1915-1918) akujaigwa kwaba Giliki23 (1914-1923). Kusikila zyuulunzuma zyotatwe zyabana Kristu bakasweekelwa maumi aabo mumanyongwe obile aaya. (Kuti koyanda kulibalila busanduluzi bwa Mwami wa Kunyika amicito yakwe, kotyonka aawa)
FRANCE NGO MWAMI WANCINKO!
Kunyina kudonaika nokuba asyoonto kuti cisi ca France cileelela mucibeela cili coonse cipedwe mucishinshimi, eeco ciganta akutondezya Mwami Wancinko. Busongo bwa Bulemu bwa Kujulu, bwakapa mulumbe kuli Daniele kuti alembe akuyobweda zyalane lyamamanino.
Eeci ncintu cilaa mulimo ncobeni kumuntu muzumi uuli woonse mazubaano, nkaambo kakuti tumpango tucaalizya twa Daniele 11, kuti twavwisyigwa kabotu, tuyubununa kuti kujalwa kwa ŋanda yakazekelo kulaafwi kucitika, linolino ncobeni. Ambweni mumyezi misyoonto buyo kutalikila kuli baabo bapedwe mumuni munji.
Azimwi zijatikizya cibalo eeci:
1 http://www.mmfase.com/18th-century.html
2 http://www.historytoday.com/ gemma-betros/french-revolution-and-catholic-church , emphasis supplied.
3 George B. Andrews, “Kubamba Kkalenda licinca Musela,” American Historical Review, 36, (1931), p. 525.
4 http://4angelspublications.com/articles/French_Calendar_ Reform.pdf
5 Blackwood’s Magazine, November 1870.
6 https://en.wikipedia.org/wiki/ Jean_Jacques_R%C3%A9gis_de_Cambac%C3%A9r%C3%A8s.
7 http://law.jrank.org/pages/1336/Homosexuality-Crime-Modernity.html.
8 http://www.historyofwar.org/ articles/wars_napoleonic.html
9 Ralph Edward Woodrow, Babylon Mystery Religion: Ancient & Modern.
10 Sir Walter Scott, Life of Napoleon, Vol. 1, p. 124.
11 http://www.napoleon.org/en/magazine/places/cathedral-of-notre-dame-in-paris/
12 http://goparis.about.com/od/parismuseums/a/louvre-museum-history.htm.
13 https://en.wikipedia.org/wiki/Louvre
14 http://www.historytoday.com/ gemma-betros/french-revolution-and-catholic-church
15 https://en.wikipedia.org/wiki/Cult_of_Reason.
16 Ibid.
17 Ibid.
18 http://history-world.org/french_revolution1.htm
19 http://www.historyofwar.org/ articles/wars_french_egypt.html
20 http://www.historyofwar.org/ articles/wars_french_egypt. html
21 http://i-cias.com/e.o/ assyrian_gc.htm
22 http://study.com/academy/lesson/the-1915-armenian- genocide-history-causes.html
23 https://www.causes.com/causes/ 539208-demand/updates/596106-the-greek-pontian-genocide-by- turks-19-may-1919


text:
Icipusho
Umwina Christu cinshi?
Ukwasuka
Ubulondoloshi mu cibemba pa lwa mwina Christu bwingalosha mu cakuti “umuntu ukulumbula icisumino muli Yesu nga Christu nangula mu kupepo kwashintilila mu masambilisho yakwa Yesu.” Nangula ici cingabe ntampilo isuma, lelo nge fyo caba mu bulondoloshi bwa malembo ayengi, cili icapelebela mu kulondolola icishinka ce fyo icipingo cilondolola pa lwa kubo mwina Christu. Ishiwi lya “ubwina Christu” lyamonekela imiku itatu mu cipingo cipya (imilimo ya batumwa 11:26; 26:28; 1 Petro 4:16). Abasambi bakwa Yesu batampile ukwitwa “abena Christu” ku Antioki (imilimo ya batumwa 11:26) pamulandu wa kuti imisango, ificitwa ne nsoselo shabo fyapalile Christu. Ishiwi “umwina Christu” cipilibula, “ukuba kwi bumba lya kwa Christu” nangula “uukonka Christu.”
Icabulanda mu kupita kwa nshita, ishiwi lya “bwina Christu” lyalufya ubufinyo apakalamba kabili inshite shingi libonfiwo ku pilibulo muntu uupepa nangula uwakwate misango isuma, lelo uwaba nangulo uushabo musambi wa cine wa kwa Yesu Christu. Abantu abengi abashasumina no ku subila muli Yesu Christu baimona abene ukuti bena Christu, pa mulandufye wa kuti balalongana nangula bekala mu calo “cabena Christu”. Lelo ukulongana, ukwafwa abapina, nangula ukubo muntu umusuma teti filengo muntu ukubo mwina Christu. Ukulonganafye ku mapepo teti ku kulenge ube umwina Christu nge fyo kusangwa ku nchende ukusangwe myotoka teti kulenge umuntu ukuba ni motoka. Ukuba umo wa mucilonganino, ukusangwa ku mapepo cila nshita no kupela ku mulimo wa cilonganino teti cilengo muntu ukubo mwina Christu.
Icipingo cisambilisho kuti imilimo isuma teti itulenge abapokelelwa kuli Lesa. Tito 3:5 isose fyo, “alitupuswishe, te ku milimo ya bulungami iyo twacitile, lelo umwabelo luse lwakwe, ku kusamba kwa kufyalwa libili no kulengwa cipya cipya ku mupashi wa mushilo.” Kanshi umwina Christu ni uyo uwafyalwa cipya cipya muli Lesa (Yohane 3:3; Yohane 3:7; 1 Petro 1:23) kabili abike cisumino ne subilo muli Yesu Christu. Abena Efese 2:8 itwebe fyo ni ku “…kusenamina mwapusukila, mu cisumino—kabili te cintu cafuma kuli imwe, ca bupe ca kwa Lesa.”
Umwina Christu cine cine ni uyo uwabike cisumino ne subilo mu kubako no mulimo wakwa Yesu Christu, pamofye nemfwa yakwe pa lupanda nga malipilo ya lubembu. No kubūka kwakwe pa bushiku bwelenga shitatu. Yohane 1:12 itwebe fyo, “Lelo abo bene abamusekelele, abasumine ishina lyakwe, abapēle amaka aya kuba abana bakwa Lesa.” Icilangililo ca mwina Christu wine wine kukwata icitemwiko kuli bambi no kumfwila icebo cakwa Lesa (1 Yohane 2:4, 10). Umwina Christu wine wine mwana wakwa Lesa cine cine, umo wa mu lupwa lwakwa Lesa, elyo umo uwapelwo mweo upya muli Yesu Christu.
Bushe mwasala ukukonka Christu pamulandu wafyo mwabelenga kuno? Nga nifyo, saleni apalembelwe “Na pokelela Christu Lelo” paka kusalilapo panshi.
English
Umwina Christu cinshi?


text:
Kusololelwa kwa Bulemu: Koiya Kuzyiba Ncayanda Yahuwah Cigaminina Nduwe!
Kutegwa muntu akalanduke manyongwe aacaalizya atalaa nyika, kunooyandika kubaa cilongwe ciyumu nta kakwiina kuleyaleya a Taata uuli Kujulu kwiinda mbucaabede muziindi zya baapositolo. Kufumbwa muntu uusyoma, ulayandika kusololelwa munzila yaandeene nkaambo, muntu omwe-omwe zintu zilamweendela munzila yiimpene, alimwi buumi mbwakkala buliimpene kuzwa kubantunyina. Eeci tacili cintu ciyandika buyo kubaa cilongwe cigaminina a Taata, pele kulayandika akulizyiba ncobeni jwi Lyakwe muciindi Walo nakanana kuli nduwe.
Kogaminina kwaamba cintu cini ncoyanda
Cintu citaanzi ncoyelede kwiiya cijatikizya luyando lwa Yahuwah mubuumi bwako ncakuti, webo weelede kulomba kusololelwa. Eelyo nopaila, kopaila kogaminina kwaamba cintu cini ncobulide. Kolisakatizya muzisyomyo eezyo zikonzya kukugwasya mu penzi ndyonjombede. Eelyo nogaminina kupozya kwaamba cintu mumupailo wako, abwalo bwiinguzi bunoogaminide kwiingula cintu cini ncolomba.
Bantu banji basyoma balalubizya kudwantauka akutamauka nobapaila, balapaila kabalaa bukandu kwaamba cintu cini ncobayanda nkaambo bayoowa kuti inga kabayoolomba citalombwi. Utalekeli kuyeeyela boobu kuti kukulesye kupaila kogaminide ncoyanda ncobeni. Kufumbwa nolyaabide cili mumoyo wako mu kuyanda kwa Taata wako, kumwi kwaamba kuti, “Kuleka kuyanda kwangu pele kuyanda Kwakwe akucitwe,” yebo inga wapaila ncobeni munzila yeelela mbozikweendela zintu!
Kugaminina kulomba cintu kulapegwa bwiinguzi bugaminina cintu cilombwa.
Kobaa lusyomo
Utayeeyeli mbolimvwa mumoyo kuti ndolusyomo lwako pe. Eezi zintu zyobile ziliimpene kulaale! Lusyomo nkusyoma buyo kuti ijwi lyokwa Yahuwah lili masimpe, kakwiina kuyanda bumboni bumbi. Jemusi utwaambila kuti: “Kuti naa mpali umwi akati kanu uubulide busongo, akumbile kuli Yahuwah, uupa kuli boonse kakunyina kubajanina butongo, nkabela uyoopegwa. Pele akumbile cakusyoma katadonaiki, nkaambo ooyo uudonaika uli mbuli mayuwe aalwizi aavwandauka akutonkaikwa aluuwo.” (Jemusi 1:5-6, KJV)
Koiya kuswiilizya
Bantu bayandisya kusololelwa ziindi zyoonse kanjaanji bayandisya kulotela cintu nokuba kubona cilengaano. Nokuba boobo, eeyi tiili nzila ilikke buyo Yahuwah njabelesya kuti atumine milumbe. Yebo toyelede kulindizya kusikila wamvwa jwi limvwika mumatwi aako pe, pele weelede kuteelezya. Basyomi kanjaanji balayoowa “kuswiilizya cili mumyoyo yabo,” pele yebo utayoowi. Inzila njabelesya kanjaanji Yahuwah kukanana ku bana Bakwe nja kajwi kasyoonto kapetekezya mukati kamoyo. Ijwi Lyakwe mumoyo wako kunyina nolinga lyakusweesya nokuba kukwaambila kucita cilubide pe. Koiya kubikkila maanu ku jwi libombe lya Muya Usalala Wakwe lyuumbulizya. Eelyo nocita boobo, aako kajwi kabombe kalaindila kumvwika akuzyibwa nokalimvwisya mumoyo wako.
Ayimwi nzila yakwiiya luyando lwa Yahuwah nja kubala majwi aa Mangwalo. Kopaila akubuzya mibuzyo iigaminina. Kobuzya mubuzyo omwe aciindi comwe. Mpoonya kojula Bbaibbele kufumbwa cibalo akubala mapeeji ongaye. Yebo inga wacita oobo kwamazuba aakubwene. Pele eelyo Yahuwah nabandika kuli nduwe, yebo uyoozyiba ncobeni caakucitika eeco. Mabala eeni aayo aakujata meso nobala, alimwi aakuyasa mumoyo ayookuzyibya mumizeezo yako kuti ooku nkokwiingula Kwakwe kuli nduwe.
Kwiingula takuzwi mumabala aa Mangwalo ziindi zyoonse pe. Yebo weelede kulangisya mabala amwi aalo. Eelyo mabala amwi naakunjila mumizeezo yako, yebo uyoozyiba ncobeni kuti aayo nga majwi agaminide nduwe. Kunoonyina kudonaika. Ooyo ngo Muya Uusalala nakuzyibya kuti ooku kwiingula kuli mumajwi aayo, nkwiingula mubuzyo wako. Aboobo, kobikkila maanu!
Zimwi ziindi majwi alasika mumizeezo yako, nokuba kaambo kamwi kalalimvwisya mumoyo wako aako nkotaliyeeyeli omwini. Yebo inga toomvwa jwi limvwika mumatwi pe. Pele eelyo jwi unoolimvwide mumizeezo yako. Yebo inga walizyiba jwi eelyo kuti talizyili mubongo bwako nkaambo mabala aali mujwi eelyo alitobelene munzila yaandeene kuzwa ku nzila eeyo njozyibide kutobelanya kwaamba mabala. Eelyo nocicitika eeci, koswiililisya. Milumbe iizyila kuli Yahuwah tiikonzyi kukwaambila kucita cintu cimwi ncozyi kale kuti ncibyaabi, aboobo yebo inga wasyoma mucintu ncowaambilwa.
Ayimwi nzila Yahuwah mbwatusololela njakutupa luumuno eelyo notukanza kucita cintu cimwi, alimwi akutalimvwa kabotu notusala cintu citaluleme. Eeyi njenzila imwi Yahuwah njasolweda bana Bakwe.
Utanikwiide kukkede kolivwekete aawo! Koimikila talika kweenda!
Nokuba kuti muukajwi kasyoonto kapetekezya mumizeezo yako, nokuba kampango ka Bbaibbele, eelyo noomanizya kuswiilizya akutambula bwiinguzi bwako, konyampuka ucite ncowaambilwa kucita! Yahuwah wakasyomya kuti uyookusolweda, pele “kusololela” ndibbala lyakucita cintu. Yebo tokonzyi kusololelwa koyide kunonzomene kokkede ansi, kumwi kotongooka kuti tozyi cakucita!
Cimwi ciindi inga yebo kotabwene kulaale mbuli ntaamu zyosanwe, pele kuti wapegwa malaile manji aakubweza ntaamu iitobela, eeco nceciyandika. Yebo weelede kubweza ntaamu iitobela. Yahuwah uyookusolweda mbweenya mbuli mbofwambaana kumutobela, pele yebo weelede kubbataula matende kweenda ntaamu kuya kumbele kolangilde kuli Nguwe kuti unoozumenene kukusolweda.
Ikuti yebo walimvwaanga tootambula bwiinguzi, kojokela musyule mumizeezo yako: hena wakali kupede kale malailile yebo ngootakateelela na? Walo ukonzya buyo kufwamba kukusolweda mbweenya mbuli mboyandide kutobela.
Kobunganya akuvwutawuzya makani
Yebo kunooli tozyi mboyelede kutobela malailile aapedwe. Aboobo yebo weelede kuvwuntauzya akubunganya makani manjaanji. Eelyo noyaa kuvwuntauzya makani, yebo inga watalika kusalalilwa ntaamu iitobela njoyelede kutobela. Mpoonya, yebo weelede kusala cakucita ciinda kubota ncozyi kale, eeco cijatikizya makani ngoojana nooli kuvwuntauzya, mpoonya akubweza ntaamu kuya kumbele mulusyomo.
Kosyoma Yahuwah kuti ulakusolweda akukujulila milyango akujala milyango. Utanyemi kuti mulyango umwi wajalwa mumeso aako. Milyango iijedwe ayalo ilapegwa mu kwiingula muntu mbweenya mbuli milyango iijulidwe. Yahuwah nguuzyi mazuba aazya kumbele; yebo tozyi pe. Komulumba Walo nkaambo ulakuvwuna kuzwa kuntenda nzyotabwene.
Utanoosowi ciindi kupapalisya kujula mulyango uujedwe kale. Yahuwah wakazumizya kuti ujalwe mulyango ooyo nkaambo Walo nguuzyi zyoonse. Kosyoma muli Nguwe, kobunganya tusimpe tunjaanji, mpoonya koya kumbele munzila iimbi yeeleba mulyango uujedwe.
Kobaa bulumbu
Mangwalo akulwaizya kuti: “Amukombe lyoonse. Amulumbe lyoonse, ncenciceeco Yahuwah ncayanda kuti mucite muli Yahushua Messiah.” (1 Batesalonika 5:17-18, KJV) Ooyu mulazyo uuyandika kapati. Lyoonse kolitondezya kubaa bulumbu akukkomana kufumbwa ciindi. Muzeezo uuzwide bulumbu ulabona ziindi zinjaanji zyakujana cibotu, pele muzeezo uucimidwe lyoonse, ooyo uutongooka lyoonse, ubwene buyo kutyompokelwa azintu nzyaakaalilwa kujana muntu.
Mazuba aacizya kumbele anoozwide ntenda zitalangilwi. Kupona mumazuba aayo kuyooyandika kuzyiba ncobeni kuyanda kwa Yahuwah kuli nduwe lwako kukugama. Yahuwah teenkeli kututumina milumbe swebo pe! Pele, kanjaanji bantu balizyi kale Moza ncuubakulwaizya kucita pele balo mbabatayandi caali kuteelela.
Ikuti koyanda kusololelwa aa Yahuwah, yebo weelede kwiimikila nji mulusyomo akutobela nkwakusolweda Walo! Kuti wacita oobo, Walo unoolomya kukukwabilila kusikila ukalanduke muli ceeco kufumbwa ciyoocitika.


text:
Eeci cibalo cizubulula milimo yeendelana alimwi iitaandaanyiki ya banalumi abamakaintu amunzi amu Mbungano ya Kupaila naa Ekklesia. Yahuwah wakatulengela kuzuzika makanze Aakwe azileleko zipati cinicini, pele ziyanza zya mizeezo yesu ziligwalangene mukuteelela mangwalo. Mumikonzyanyo minjaanji, milimo ya banalumi abamakaintu yakapindulwa. Tatukonzyi kubaa luumuno kusikila twazuzika makanze aayo Yahuwah ngaakakanzide.
Aawa, tulazubulula biyo mbaakani ya mukaintu mumukwasyi amu Mbungano ya kupaila ya Ekklesia kweendelanya ku mangwalo. Aboobo mulimo wa mwaalumi ulatalika kutusalalila alimwi ooko kufubaazya kwabaabo banonga, kusanganya ‘ankamu zyamazubaano zya bamakaintu' azimwi zinjaanji, kulamwaika kunembo lya lwaanguluko lupedwe kwiinda muli Yahushua.
Kumatalikilo
Mulimo wa Adamu/mwaalumi kuzwa kumatalikilo.
Matalikilo 1:26.
Elohimu wakabamba Adamu mucinkonzya Cakwe kuti ayendelezye atalaa zilengwa Leza zyoonse, Pele kwakanyina ‘mugwasyi’ uumugwasya.
Matalikilo 2:18.
Adamu wakazyuulika mazina zilengwa Leza zyoonse, kutondezya kuti wakali pedwe nguzu zyakweendelezya atalaa nzizyo.
Mikonzyanyo yeendelana:- Jakobo wakaulikwa zina lipya lya Isilayeli, Abramu wakaba Abulahamu, Yahuwah wakaulika Mwanaakwe zina lya “Yahushua,” bazyali bakapa bana babo mazina, Yahushua wakaulika Simoni, zina lyakuti Kepha/Petulo. Yahuwah wakalyuulika zina Mwini nkaambo kwakanyina mupati wiinda Nguwe. Muntu, nokuba boobo, ulayandisya kulisumpula kwiinda mukuulika Yahuwah mazina aambi mbuli aakuti (Adonai, Mwami, Leza, aamwi.).
Kumanya penzi lya Adamu lyakubula ‘uumugwasya’ wakapegwa - Eva.
Matalikilo 2:21-24 Mukaintu wakali alimwi ucili cipego ca Yahuwah ceebeka ku mwaalumi alimwi weelede kuyandwa akukkomaninwa sunu munzila yakupa kulumba kuli Yahuwah.
Adamu wakaulika mukaintu zina lyakuti “mukaintu” (Hebrew: Isha), Eva (“Chawah”, mu Matalikilo. 3:20). Walo weelede kuba “mugwasyi” alimwi kutali kubaa nguzu atalaa mwaalumi. Tulimasimpe kuti taakajisi penzi kumvwisyisya mulimo ngwaakabambilwa. Ikuti webo wazuzika cibeela cakwe, ulatambula cileleko ceendelana (Myeelwe 31:26-27, 1 Samuele 30:24)
Bakanyansya mpoonya bakawa.
Kunyansya Yahuwah kwakaletelezya manyongwe aataambiki aalembedwe. Kwakasinikizya kuleta lufu ku Mwanaa Yahuwah mutaanzi kuzyalwa, Yahushua, kuti afwide zibi zyako.
Matalikilo 3:1-15.
Eva wakacita kabotu kwiinduluka kwaamba majwi ookwa Yahuwah, mbweenya mbuli Yahushua mbwaakacita muli Mateyo 4:1-10. Nokuba boobo, wakalilekaleka naakatempaulwa mu musunko kayeeyela kuti ulasumpuka kwiinda mbwaakalengwa akuba mbuli Yahuwah Lwakwe, “mbuli” (Izaya 14:14) Manyongwe aacitika nyika yoonse mpaakatalikila aawo. Walo “wakamupa mucelo mwaalumi ooyo ngubakali limwi anguwe, mpoonya awalo wakalya” Adamu wakalangilizya zyoonse kazicitika. Walo wakaalilwa kusolola, kulela akulesya mwanakazi micito yakwe aciindi eeco. 1 Timoteo 2:14.
Mwaalumi ulaa mulimo wakuzyazya bana, pele cisyomyo ca kukoma Saatani cakapedwe ku mukaintu. Yahushua wakalaa Wisi Yahuwah nkaambo kakuzyalwa ku mukaintu muumbulu. Adamu wakaalilwa kubelesya nguzu zyakweendelezya atalaa simwaaba, pele Yahushua taakalilekaleka nokuba kuti bakamucisa, walo wakazunda masunko woonse. Aboobo wakali kweelela kutambula nguzu zyoonse abweendelezi (Mateyo 28:18). Saatani unooli ngo muleli wanyika eeyi, pele muli Messiah swebo tulaa nguzu zya bweendelezi atalaa nguwe - Luuka 10:19, Bakolose 2:12, 2 Timoteo 2:11. Cuusisya ncakuti, bamwi basala kuba bana ba Saatani - 1 Johane 3:8-10.
Kuzyala bana ba Elohimu nga makanze ookwa Yahuwah mu kukwatana oomo banalumi abamakaintu mobeelede kukamantana alimwi kutali kwiingililana. Malakayi 2:13-16.
Kulekana mu zikwati zya mazubaano mbobumboni bwakuti tatumvwisyide kabotu kuyanda kwa Yahuwah – ikuti mwaalumi abe mbuli Yahushua (BaEfeso 5:25) alimwi mukaintu/ Ekklesia, abe nabwiinga wakwe. (BaEfeso 5:22). Eeci cilacitika kutegwa kubambwe bulelo bwa Yahuwah akumwaya milimo ya dyabooli.
Matalikilo 3:16 alisalazyide kuti mukaintu lyoonse ucinooli mubweendelezi bwa mwaalumi wakwe. Eeco Adamu ncaakacita wakapegwa cisubulo nkaambo “wakamvwida (wakatobela) majwi aamukaintu wakwe”. (Matalikilo. 3:17-19). Nokuba boobo, inguzu zya kuzyokolola/kubambulula makanze aa mwanaakwe musimbi naa mukaintu wakwe nkozicili (Myeelwe 30:3-13)
Mumangwalo mwaalumi ulanganyigwa kuti ngu “Bah’al” (Hebrew word #1166) naa Mukamwini/Simalelo wa mukaintu wakwe.
Tusimpi 12:4- (KJV) Mwanakazi mubotu   mukaintu   [walo] musyini   wa mulumaakwe  : pele ooyo uumuusya bweemya     [uli] mbuli kubola   mumafuwa aakwe  .
Eeli bbala lisanduludwe kuti “mulumi” ndibbala lyaci Hebulayo #1167 “Bah’al”. Mubbuku lisandulula bbala lya Strong liiminina kuti “Simalelo, nkabela mwanalumi naa (mumajwi aamwi.) ngu mukamwini.” Lisanduludwe kuti “mukamwini” ziindi 14 mu KJV.
“Simalelo/Mukamwini” wa mukaintu wakwe, mwaalumi wabululami ulamulanganya ca kumulemekezya/mubulemu/kulemekwa. Yahushua “sibwiinga”, ekklesia, banalumi, banakazi abana, “nabwiinga” boonse Walo wakabaula a buumi bwakwe: 1 Bakolinto 6:19-20. Inguzu zyakulela atalaa zyakapegwa akaambo ka makani aaya.
“Cizuminano Cipya?”
Bamwi bataminina kuti mu “Cizuminano Cipya,” mukaintu “ulaangulukide,” ulakonzya kuba mweendelezi mu ekklesia akweelana anguzu zya mwaalumi mu cikwati. Pele kunyina tumpango mu “cizuminano cipya” tukazyanya atwa “Cizuminano Cakale.” Kunze lyaboobo, kuli bukwabilizi:
1 Petulo 3:5-6 / Matalikilo 18:12 Sarah wiita Abulahamu kuti “Adonai,” eeco caamba kuti “Simalelo Wangu.” Alimwi, “Sarah wakateelela Abulahamu.” Ibbala lyakuti “Wakateelela” muli 1 Petulo 3:6 atalaawa ndibbala lya bbuku lya Strong #5219. Ibbala lyakuti “Kulitolaansi” lyeelekwa aalyakuti “Kuteelela.” Mwaalumi nguucilaa nguzu.
Langa awaawa - Bakolose 3:18, Tito 2:3, BaEfeso 5:22
Banalumi beelede “kweendelezya kwiinda mu mikonzyanyo – akuba mbuli Yahushua, Ooyo watakaboola kuzyoonyonenwa pele kunyonena bamwi!
BaEfeso 5:23, 24, 1 Bakolinto 11:3
Mulimo wa mukaintu mupati/ulayandika kapati. Milimo ya mwaalumi aya mukaintu mu cikwati amu ekklesia tayaandaanyiki. Kufumbwa kusola kupindula eeco inga caambilizya manyongwe aakabonedwe mumuunda wa Edeni. Nyika yoonse ilatongela akaambo kaako.
Luumuno mu muswaangano
1 Bakolinto 14:34 nkampango kamwi kapelengusya nkaambo kakazya ciyanza cesu ca bamakaintu “baangulukide” abanalumi batakwe nguzu. Kaambo keni bamakaintu ncobeelede kuumuna kuti zi mumuswaangano nkakuti beelede “kulibatamika akulitolaansi” ku mwaalumi. Mukaintu weelede kubaa mulimo wa bweendelezi mu kusolweda mbungano kupa mibuzyo kutali kweendelezya mbungano yeendelezyegwa aabanalumi. Banalumi beelede kusolweda mbungano/mukwasyi/inyika mukutobela kuyanda kwa Yahuwah.
Bamakaintu balakonzya Kwiimba, Kubala mangwalo, a Kushinshima.
Mukaintu ulakonzya kwiimba, kubalila bamwi mangwalo, akukanana mbuli mwanakazi mushinshimi. “Aboobo mbwaamba Yahuwah” – pele kutali kunyonganya muswaangano. (1 Bakolinto 14:31-32).
1 Bakolinto 14:20 Banalumi beelede kapati kuba masimpe kweendelana akuyanda kwa Yahuwah muzintu zyoonse.
1 Timoteo 2: 8-14 upa milazyo yeelede kutobelwa. Mukaintu mubombe moyo ulalitondezya mumusyobo wakwe wakusama – kalaa muuya muteteete uuzuzika milawo yokwa Yahuwah.
1 Timoteo 2:15 Yahuwah wakaleleka mukaintu acipego ca kuzyala akukomezya bana.
Banakalindu Balelekedwe aa Yahuwah
Luuka 1:38, 46 - 48 Miliyamu/Maliya wakali nakalindu ookwa Yahuwah. Mulaka waci Giliki eeci ncowaamba ciiminina “nakalindu muzike”. Kotobela mukonzyanyo wakwe mpoonya Yahuwah uyootilila Muya Wakwe ali nduwe- Milimo 2:17-18.
Bamakaintu balisumpula, bataminina kuti ‘banjidwe moza’ basala kusolweda banalumi mu mbungano. Maliya kunyina pe naakalipeekezya mulimo wa bwiyi. Lubomba akulitolaansi kwakwe kwakamuletela cileleko.
Mushinshimi mukaintu Deborah
Nkamu ya “Lwaanguluko lwa bamakaintu” ikakatila kulisumpula kuba bamayi mu mbungano zyabo kumwi kabalikumbatizya ku kaano ka Deborah, pele walo wakali mushinshimi mwanakazi aboobo wakali kweelelwa kwaambilizya kuti “Mboobu mbwaamba Yahuwah”.
Babetesi 4:4-9 basandulula Baraki kuti ‘mukandu’ akuti Deborah wakali mushinshimi ‘uulaa camba’.
Babetesi 5:2-9 Deborah wakali kulemeka mulimo wa banalumi mu busololi. Walo wakali kwaambilizya jwi lya Yahuwah kali mushinshimi mukaintu. Yahuwah wakaleta Baraki kuzyoozunda Jabini, mpoonya Deborah wakasekelela eelyo basololi nibaajata milimo yabo.
Yahuwah wakaambilizya mbociteeleli bamakaintu kunjila mulimo wa busololi:
Muli Izaya 3:12- bana abamakaintu basanduludwe kuti mbaba tundulula abaleli. Taakwe naakakanzide kuti bamakaintu babe baleli nokuba bana kuti babe baabo batundulula.
Aquila, Priscilla
Milimo 18:24-26 Aquila a Priscilla bakali mwaalumi amukaintu wakwe. Kunyina citondezya kuti Priscilla wakasiya mulimo wakwe wakuba mugwasyi akutabilila mwaalumi wakwe pe.
Hena Kwakali Baapositolo Bakaintu na?
BaLoma 16:7 taba zumizyi inkamu ya lwaanguluko lwa banakazi mu mbungano yakupailila. Bamwi baamba kuti aaka kampango katondezya kuti Andronicus a Junia “mbaapositolo” kumwi “Junia” kali mwanakazi. Aaka kampango takaambide kuti bakali baapositolo. Kaamba biyo kuti bakali ‘baabo bakazyibidwe akataa baapositolo. Mbuli mukampango aaka, bakali zyibidwe mumeso aa baapositolo. Majwi aaci Giliki alazuminizya kuteelela kuli waawa ooku. Alimwi, amwalo takusalazyidwe naa “Junia” (Grk. Junias) ndizina lya mwaalumi naa mwanakazi.
Muli Yahushua, boonse mbamwi.
BaGalatiya 3:27 Bamwi kuzwa mukampango aaka bakosozya kuti banakazi ‘baleelene’ a banalumi mu mbungano yakupailila.
“Bomwe muli Yahushua” caambilizya nzi eeco?
Muli Johane 17:20-21, Yahushua wakapailila kuti toonse tukabe “bomwe” anguwe. Kuba bomwe kwesu a Yahushua a Yahuwah takutubambi kuba beelene a Mbabo pe.
Mu 1 Bakolinto 11:3, banakazi TABALI kunsaa banalumi. Boonse baleelene mu moza mumeso ookwa Yahuwah. Pele balaa milimo/incito zyaandeene.
Muli Luuka 10:2, basimilimo mbanalumi abanakazi bayandide kutambula milimo yabo. Banakalindu mbateteete myoyo, mbaumuzi, mbaumbulu, balasunga maanda, balalibatamika ku banalumi babo – alimwi bayoolumbulwa kapati mu kubuka kuzwa kubafu kutaanzi.
Banakazi Basimilimo
Muli Mateyo 27:55, ibbala lyakuti “kuccumaila” mukampango aaka ndebbala ndeenya muci Giliki lisanduludwe kuti “Dikoni” mutumpango tumwi. Kuba “dikoni mwanakazi” mu ekklesia tacaambilizyi kuti ulasolweda naa uyiisya banalumi pe.
Mu BaLoma 16:1, Mucizyi Phoebe wakali ‘mugwasyi’ mupati kuli Paulu abamwi. Walo taakali musololi/mwiyi wa Paulu pe. Phoebe wakali kubanyonena biyo milimo munzila zya kugwasyilila akulemununa babunyina.
“diakoneo/dikoni” ndebbala libelesyedwe aansi aawa -
Luuka 8:1, aaba banakazi bakabelesya zintu zibotu zyabo kukutaukila Yahushua akupa ‘lugwasyo’ kuli nguwe.
Luuka 4:38-39 banyina-zyala ba Simoni “bakabelekela/bakakutaukila mbabo”. Balo bakajika/akubambilila zyakulya zya beenzu babo.
Milimo 9:36–39 Bomwe bumboni butondezya milimo mibotu yokwa Dorcas mbwa zikobela nzyaakali kubamba – wakali cileleko ku mbungano.
Milimo Mibotu muli Messiah
1 Timoteo 5:9 utondeka milimo imwi mibotu yakacitwa aa banakazi:
[a] Kukomezya bana.
Butumbu abwalo mulimo wamu Ekklesia! Eelyo mbungano niizwide mikwasyi iiluleme, eeco nga makanze/mukonzyanyo mubotu ku nyika.
Tusimpi 14:1 mwanakazi ulakonzya kudilimuna nokuba kuyaka munzi wakwe, mbweenya aku ambungano. Bana balakonzya kwiiya kuba bazangi mbuli Saatani nokuba kuba mwanaa Yahuwah kwiinda mumikonzya ya mwanakazi.
[b] “ikuti walo eelyo naakasanzya ’matende” aabasaante aabo basamide mpato akweendeenda mumigwagwa iilaa tombe oomo mwiingaila banyama, wakabamba kuti cibe ciyanza kusanzya/matende.
Eeci tacisyi cintu cikkomaninwa mazubaano nkaambo ka misyobo njotweenda misinzo amabbusu ngotusama azimwi. Nokuba boobo, kusanzya matende aawumwi cicili cintu citondezya kubomba moyo kwa umwi. Yahushua wakaubyaubya mukonzyanyo wakwe naakasanzya matende aa basikwiiya Bakwe.
[c] “ikuti walo wakatambula beenzu.” Kubambilila bamwi akubagwasya zyoonse nzyobabulide amunzi uusalala inga kwaba kuliimya munzila imwi.
BaHebulayo 13:1-2, Milimo 16:14-15, 1 Petulo 4:9
Muli 1 Bakolinto 16:15-16, baamunzi wa Stephanasi bakatambula basaante.
[d] “ikuti naa walo wakalemununa baminidwe” alimwi “ikuti Walo naakalomya kutobela kufumbwa mulimo mubotu.”
Muli Mateyo 25:31-46, zintu ziyandika mu Ekklesia zigaminide Yahushua lwakwe. Teelela kucenjezya kwakwe mukampango aaka.
Kunyina uuzandudwe kuzwa mukubambilila bamwi.
Mateyo 20:27, 28
Yahushua wakafundumene kubambilila bamwi. Eeco nceceelede amu mbungano. Kulemununa baminidwe/bafwide nzala/batakwe nguzu. Milimo iitabonwi atangalala iyoolumbulwa caantangalala a Yahuwah. Makanze aa banakazi kunyina naakali aa kuyiisya nanka kusolweda banalumi. Bakeelede kusololela akuyiisya bana abasimbi bakubusi:
Tito 2:1
Eelyo banakazi nobakakilwa kuyanda banalumi abana babo, akwaalilwa kulyeendelezya, milimo yaanze lya munzi azimwi, eeco cipa kusinganyigwa alimwi jwi lya Yahuwah lilasampaulwa. Cilayandikisya kuti banakazi bapati kabayiisya milazyo eeyi kubakubusi, kutegwa ijwi lya Yahuwah lilemekezyegwe akulesyela lyo kulisampaula!
Mateyo 23:11- Pele ooyo mupati akati kenu uyooba mulanda wenu.
Taata Wakujulu ngo Mulanda wesu mupati, Walo ulazumanana ciindi aciindi kutubelekela – mukutupa buumi, aku zilengwa Leza zyoonse, alimwi akutupa Mwanaakwe Simuzyalwaalikke kutegwa tubaa lufutuko.
Johane 5:19 “Mwana kunyina ncanga wacita lwakwe;
buumi bugaminide muli Yahushua bwa kunyonena bamwi mbuumi buyandika kubaa camba. Bakandu tabakanjili mu bulelo!
Ciyubunuzyo 21:8- “Pele aabo balaa bukandu bayootola cibeela cabo mu zyiba eelyo livwilima mulilo amukwisyilili, “
Lino omwe-omwe kalaa mulimo wakwe uumweelede, mbungano ya Ekklesia ilazwidilila kubaa nguzu zipati amumuni, akuyubununa zilengwa leza zyokwa Yahuwah nzyakanzide:
Mateyo 5:14-16 Mumuni wenu awumwekesye cakuti abalo bakonzye kulemekezya Taata uuli kujulu.
Kutegwa tukonzye kubamvwa:
Mateyo 25:21- ‘Wacita kabotu, yebo omulanda mubotu oosyomeka.
Eeci cibalo cakalembwa aa mulanda wa Taata Yahuwah kuzwa kucibalo cilamfu, Mweenima Tom Martincic
Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina aa Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC


text:
Sicikolo muna Katolika Wakonkezya kuti Mujibelo niiba Nsondo Tiili Nsabata yamu Bbaibbele
Kwaciindi cilamfu BasiNsabata bakalikwiinduluka kwaamba caambwa aba Katolika ba Roma kuti batondezya kuti Cikombelo ca Katolika cilazumina kuti ncicaacinca buzuba bwa Nsabata kuya ku Nsondo. Cimwi ncobaamba cizyibidwe kapati cili mu Great Controversy, akubala 448;
Ba Roma baamba kuti “Ooko kubamba Nsondo nkobacita Basikukazya nkulemekezya nguzu zya Cikombelo [ca Katolika] nokuba kuti balakazya.” - Mgr Segur, Plain Talk About the Protestantism of Today, p. 213.
Mubuzuba bwa Mukubwekaangala 5, 2006, sicikolo muna Katolika wa Roma, Patrick Madrid, wakaamba kaambo kagambya kalo muntu uli oonse uuyandisya Nsabata ya Kasimpe nkayelede kuzyiba. Baku EWTN, Global Catholic Network, bakajulila ŋanda yakapepele kubantu kuti baumine luwaile ooko akwaamba twaambo aciindi ca Open Line. Umwi waali kuswiilila wakatumina mulomo amubuzyo uujatikizya kutamikizya Cikombelo ca Katolika kuti caacinca buzuba bwa Nsabata kuzwa Mujibelo kuya mu Nsondo.
Mulombwana Madrid wakaamba kuti buzuba bwa Mujibelo bwamazubaano tabuli Nsabata ya Bbaibbele yakumatalikilo pe pele kucinca kwaacitwa a Cikombelo ca Katolika kwaali kwakucinca kkalenda. Ntootu twaambo tutobela ntobakaamba.
Iiyi, ncotweelede kwiibaluka, kutaanguna ncakaamba Jeesu: Wakati mutalubi kuti muntu taakabambilwa Nsabata; Nsabata njiyaabambilwa muntu. Alimwi Simalelo mwini, mbuli mbotwaambilwa, nguwaali Simalelo wa Nsabata, nkabela ngu Wakalaa nguzu, munzila njotweelede kulanganya mulawo ooyu.
Mulamwaako ncatakonzi kuteelela ncakuti Cikombelo ca Katolika ticaacinca mulawo ooyu pe. Cikombelo ca Katolika cicitobela mulawo ooyu wakusetekanya... iNsabata, pele cicita boobu mubuzuba bwa Simalelo, alimwi bana Kristu bakusaanguna bakapindula mbubaali kutobela mulawo ooyu kuzwa Mujibelo kuya mu Nsondo.
Cakutaanguna, nkaambo kwaali cibeela cikosozya zintu zyaali kucitwa mu Cizuminano Cakaindi: zituuzyo azizuminano zya Muusa zyalo zyaali kuyandika kucitwa mukukomba mu Nsabata akupaizya banyama, azimwi. Lino bakayandisya kutondezya kuti buna Kristu buliimpene abu Juuda. Buna Kristu bwakazyila ku buJuuda, pele bwakaliimpene. Ee, kusekelela kuboola kwa Simalelo, amundijatile, kusekelela kubuka kuzwa kubafu akufwa kwa Simalelo mubuzuba Mbwaakabuka kuzwa kubafu caalibonya kuti nceciluleme.
Ee, acimwi cintu ncotweelede kwiibaluka, acalo, ncakuti kkalenda ndyotutobela, kusanganya aBalangila Kuboola mubuzuba bwa Ciloba (SDA) talili biyo kkalenda lyaabambwa a Cikombelo ca Katolika, pele ndikkalenda liyeeme a kweenda kwa zuba, kutali kweenda kwa mwezi. Alimwi kkalenda lyaba Juuda lyalo lyaali kutobelwa muciindi ca Kristu, ndelitobela kweenda kwa mwezi, lilaa mazuba masyoonto kulezya a kkalenda litobela kweenda kwa zuba.
Nkabela cintu cikopa, ncakuti abalo lwaboBalangila Kuboola mu Buzuba bwa Ciloba (SDA) tabacikombi mubuzuba bwini bwa Nsabata mbuli bwaali kucita bama Juuda ba ciindi ca Kristu, nkaambo lino oobo buzuba bulaalaale kwamazuba mangaye, ee, kabupindudwe [kuzwa] mukutobela kkalenda litobela kweenda kwamwezi.


text:
Minwe yamucembele yakavwunga tukkobili tongaye buyo, akutusukuunya, eelyo naakali kuyaa bulombelela bantu bakali kwaide mu ŋanda mulidwa tunona oomo ambeyo mweekakkede nkevwipaula cakunywa cipyaapya, ndakali kulindila mantoolo kuti ajulwe kuzwa naakajedwe acilangaa nkumo. Ijwi lyakwe lyakali kutelemuka kabotu-kabotu, kayaa kunanaila kumwi kalombelela tukkobili kuli basimakwebo bakali kuvwakacca mukati oomo.
Kuli bantu basyoonto buyo balombelela ooko nkwekkala. Mudolopo lyabantu basika 200,000, tabasiki-cisambombwe mbebona Ime kabayaa kweendeenda, bacembeede nokuba bakoswedwe kuulu komwe antela obile. Mbwaanga ndimuna Amelika wakakkede anze lya cisi kwamyaka minjaanji, Ime ndakalibonena ciyanza eeci kaciinduluka kufumbwa casika ciindi nobaswaya bantu bazwa mumasi aambi. Lyoonse banyenzi inga nkuvwozya bapengede tukkobili notuceya biyo. Ino casika ku beenzu baswaya mbuti? Nuuba muyanda wa wabbwe pe ma.
Pe ma, ono amvwugwa aayo makani. Lino mbokuli boobo, ndakacengelelwa ciindi aciindi abantu bakali kundiyeeyela kuti ndivwubide, Ime ndakalaazyi makani eeni beenzu ncobalibilika aanga mbabagemwe kulombwa nkaambo buyo kakuti—kanjaanji bazyila — kucooko ca Amelika nkwali Kunyika. Eeco cilafwambaana kuleta kucimwa akulanganya bantu banyenzi kubee mbantu batabujuli. Bantu bakkala kokuno, nokuba boobo, balanganya makani aaya mubwiimpene. Kuli ciyanza cakubeleka aanguzu akataa banyenzi, aboobo kuti kwalibonya muntu uulombelela, bantu inga bazyiba kuti kuli ncabulide masimpe. Kuyungizya waawo, ncintu cipati ikuti muntu mupati kabulide cinicini, mbwaanga yebo nokuba kuti konywa kofi ngoolyuulila $2.50, pele walo inga kanoolangila biyo kuti ulamupa 50¢ nokuba Dola lyaku Amelika lyomwe buyo.
Ono kulangilizya bantu banyenzi mbobapa bapengede tukkobili tusyoonto buyo kakuli beenzu batuswaya balicengeezya aanga kwiina uupengede ngobabwene, eeco cindeetela kaano kamwi kumizeezo yangu ka Messiah akasimpe kavwumbilidwe kapati aako kakasweeka akataa bantu aabo bacikonzya kubala mazubaano.
Mufubafuba Muvwubi
Bumwi buzuba, kwakaboola muntu umwi kuli Yahushua akumwaambila kuti, “O Mwiyi, mwaambile mweenima andaabile lubono ndwaakakona.”
Yahushua wakamwiingula kuti, “Mulombwana, nguni wakandibikka acuuno cabubetesi nokuba cakukosozya makani akataa ndinywe nyobile?” Mpoonya walo wakati kuli mbabo, “Kamucenjela!. Amulikwabilile kumisyobo ya bulyato; buumi tabuli bwakulibungilila lubono.”
Alimwi wakabaambila kaano aaka: “Muunda wamwaalumi muvwubi umwi wakakomezya butebuzi bupati. Walo wakalyaambauzya kati, ‘Ndilacita nzi? Ime nsyejisi busena bwakuyobweda zisyango zyangu.’
“Mpawo wakati, ‘Nceeci nceyanda kucita. Ime njakoolaula matala aangu akuyaka mapati kwiinda waawo, nkabela njooyobozya maila aayungizya kuvwuzyanya.
Alimwi Ime ndiyoolyaambauzya nketi, “Yebo ulaa mali maunda aayobwedwe kusikila myaka minjaanji iicizya. Koliiba, kolya, konywa akulikkomanisya.”’
“Pele Yahuwah wakati kuli nguwe, ‘Yebo omufubafuba! Aano masiku ngeenya buumi bwako ulanyangwa. Saa nguni uutikakone zintu nzyolibungilila?’”
“Mbociyooba oobo kuli woonse kufumbwa uuliyobweda zintu pele uutavwubide bwini kuli Yahuwah.”(Luuka 12:13-21, NIV)
Aaka kaano kalandizinga lyoonse Ime. Ime ndakalibuzya kuti, Nciiyo nzi ciyiisyigwa aawa? Saa toyelede kuba muntu muvwubi na? Hena toyelede kuyaka matala aayinda kukomena na? Kumamanino Ime ndakagozya biyo makani kuti ooyo mwaalumi wakaambwa kuti mufubafuba nkaambo—mutandiseki ka. Ime ndakasika ncobeni mpegozyela makani aaya kuti—mukukakatila kwakwe kalipakamisa atalaa buvwubi mbwaakajisi, walo wakasala koolawula matala ngaakajisi kale kataninga yaka mapati kwiinda waawo.
Pe ma tacili ncocaamba cini eeco cilembedwe nokuba aasyoonto pe! Pele cijuzyo cakumvwisyisya kaano aaka cilajanwa muciyanza caba Isilayeli mbobalanganya bwaabi.
Bulumbu bwa kupa Zyaabilo
Bana Isilayeli bansiku mbuli ciyanza cabo bakali baabi cinicini. Bakali kubikkila maanu kapati kwaabila bamuka mufu, batakwe wisi, abantu bamasi aali anze lya cisi. “Eelyo notebula muunda wako, utatebuli kusikila kumalomo nokuba kuvwulula maila oomo mookatebula kale. Utainduluki lwabili mumuunda wako wamasaansa nokuba kubwezelela masaansa aalokaloka. Kwaalekela bacete abazwa mumasi aakulaale. Ime ndime Yahuwah Leza wako.” (Bapaizi 19:9-10, NIV)
Kufumbwa mwaka waciloba, myuunda ayalo yakeelede kubaa Nsabata yakulyookezya, muciindi eeco kufumbwa caalikomenena cakeelede kulekelwa bacete. “Mumyaka cisambombwe inywe mweelede kusyanga zilyo mumyuunda yenu akutebula cikomena oomo, pele mumwaka waciloba inywe mweelede kwiilekela yalyookezya, kutegwa bacete akataa bantu bokwenu bakonzye kujana cakulya; mpoonya eeco ncobaleka, banyama bamusokwe banoolya. Mbweenya buyo mbomuni kweelede kucita amumyuunda yamasaansa aya maolifa.” (Kulonga 23:10-11, NKJV) Ncobeni, kufumbwa muntu wakafwide nzala wakali kukonzya kubuula kufumbwa ncaakali kuyanda kuti alilesye nzala yakwe aboobo eeci ciyanza tiikwakali kubba pe. Ncenciceeci cini basikwiiya ncibakali kucita muli Mateyo 12 . Bafalisi tiibakali kubatamikizya kubba maila pele, mukupulula akupukapuka maila basikwiiya bakali “kutebula”; mukwaapukapuka akataa matansyi aabo kuti baapupulule, ooko kwakali “kukwaapula” maila. Mumajwi amwi, bakali kubeleka mu Buzuba bwa Nsabata.
Cilisalede kuti, bana Isilayeli bakalaa moyo wabwaabi ooyo ngobatajisi Banakristu bamazubaano. Eeci ciyanza cilipanduludwe mubukkwene mumajwi aa Messiah naakali kukambauka amulundu: “Mutanooliyobwedi zintu anyika, aawo aali mapempya a mulazyi uunyonyoona, alimwi bakabwalala mpobabbwalula akunjila kubba. Pele amuliyobwede zintu ziyandisi kujulu, ooko mapempya a nkalaya nkozitanyonyooni, alimwi babbi tabapwayauli akunjila kubba. Nkaambo ooko kuli zintu nzyomuyandisya, nkokunooli myoyo yenu akwalo.” (Mateyo 7:19-21, NIV) Bulumbu bwakwaabila bacete, kweendelanya bwaamba Mangwalo, ncintu camasimpe ncobeni: yebo uyobozya zintu nzyoyandisya Kujulu ooko malembe aamicito yako nkwaasungilwa kusikila oobo buzuba Yahushua nayoozyokela akulumbula basyomeka.
Ooyu tuuli muzeezo mupya pe. Cilisalazyidwe kuti twaceba kulanga Munkanda ya Kwiingaila, oomo Yahuwah mwaakalailila kuti:
Lyoonse kumamanino aamyaka yotatwe, mweelede kweeta kwakkumi koonse mubulimi bwamwaka woonse ooyo akuyobola mumadolopo eenu, kutegwa bapaizi (aabo bataabanyidwe nokuba kukona zyabo beni) abana masi, batakwe wisi aba mukamufu aabo bakkala mumadolopo eenu bajane kulya akukkuta, alimwi kutegwa Yahuwah Leza wenu amuleleke mumilimo yamaanza eenu yoonse. (Ciibalusyo 14:28 & 29, NIV)
Ncenciceeci Mangwalo ncaamba kuti nkwaabilana: kutegwa Yahuwah akuleleke muli zyoonse nzyocita.
Mulimo wakugwasyilila Bamwi
Bantu basunu baleenkela kwaabila. Tulalibuzya tobeni kuti, Ino kuti mali ngetimupe aabelesye kuula misamu iikola nokuba bukoko? Ino kuti kali undilombela nkaambo kakuti undiyeeyela kuti Ime ndimuna Amelika? Ino kuti kabali balindizya biyo kuti bandibbide cili munkomo nokuba kundibbida cikwama camali cangu?
Bana Isilayeli tiibakali kulipenzya kuyeeyela zintu zili boobu. Balo bakali kwaaba cakuliyandila akusiila zyoonse mumaanza ookwa Yahuwah. Mubwini, kugwasya bacete kwakali kusyomwa kuti nkweeleba kusinganyigwa nkaambo kwakali kulanganyigwa aanga nkupa Yahuwah Lwakwe. Aboobo, ooyo wakaba mulimo wakukomba wiinda kubaa bulemu akutondezya kuyanda Mulengi Lwakwe.
Mu Tusimpi 10:2 kulembedwe kuti: “Buvwubi kwiinda mubusofwaazi tabukwe mpindu: pele bululami bulavwuna kuzwa kulufu.” (KJV)
Mabbuku aapandulua mabala aamazubaano apandulula “bululami” kuti “kucita ciluleme”1 alimwi aalo Mangwalo ajisi busanduluzi bwa bbala eeli. “Bululami” ndibbala lizyila kumuyanda wabbala lyaci Hebulayo, tsedâqâh. Liiminina kubaa ciimo cilondokede, kululama, ciimo cilaa bulemu alimwi liguminizya micito yabulemu. Aboobo, kampango ka Tusimpi 10:2 inga kasandululwa akuti, “Buvwubi bujanwa kwiinda mubusofwaazi tabukwe bulumbu: busofwaazi tabupi bulumbu: pele micoto yabululami ilavwuna kuzwa kulufu.” Mucito wabulemu ulakonzya, muziindi zimwi, kuvwuna ncobeni buumi bwaanyika, pele ulaacikkelo mubuumi bwa muuya. Kwaabila bacete, kugwasya babulide, nokuba leelyo yebo noyandika kulyaaba omwini, citondezya nyika caantangalala lusyomo ndojisi muli Leza uubambilila akulumbula bana Bakwe. Tusimpi 19:17 twaamba kuti, “Ooyo uufwida nkumbu bacete ukweletesya Yahuwah, alimwi Walo uyoomubbadela ncaakapede.” (NKJV)
Lusyomo Luzyandamene
Kupa mucete Dola lyomwe ncuubauba, pele ikuti ngamali aaceede alikke ngooli kuyanda kubelesya lwako, nciyumuyumu. Eelyo yebo nogwasya baabo bapengede—nokuba kuti wayelede kubelesya mali aayo muli lwako—yebo ubelesya lusyomo kuti Yahuwah ulakupa ncobulide. Ooku nkulitondezya lusyomo lwako caantangalala kuti Yahuwah ulakubbadela eeco ncopede.
Paulu wakalumbaizya BaFilipo nkaambo ka bwaabi bwabo mukumupa nzyaakabulide akubaambila kuti ncintu cibotu kumuuya wabo eeco, akuyungizya kubayumyayumya kuti Yahuwah, casika kuli nguwe, uyoobapa nzyobayanda.
Lino inywe BaFilipo mulizyi akuti, kumatalikilo aamulumbe mubotu, eelyo neekayaamuka kuzwa ku Macedonia, kunyina cikombelo cakanditumina makani aakupa akutambula pele inywe nyolikke.
Nkaambo akwalo nokuba ku Thessalonica mwakanditumina ciindi comwe nzyeekabulide.
Kutali kuti Ime ndakali kuyandisya cipego: pele ndiyandisya micelo mibotu iizumanana muli ndinywe.
Pele zyoonse ndijisi: ndikkutide, ndakatambula akuzwa kuli Epaphroditus eezyo zintu nzimwaanditumina, cilanunkilila kabotu, caabilo citambulika, cikondelezya kuli Yahuwah.
Pele Yahuwah wangu uyoomulongezya zyoonse nzyomubulide kweendelanya abuvwubi bwakwe mubulemu kwiinda muli Messiah Yahushua. (BaFilipo 4:15-19, KJV)
Mbombubo, bana Isilayeli bansiku a Banakristu bataanzi mbubakali kulanganya kwaabila babulide kuti ninzila imwi yakukomba nkaambo mukwaabila bacete, yebo ulaswaangana a Yahuwah Lwakwe. John Chrysostom, Bishopo wamusela wane wakali ku Constantinople, wakayiisya kuti bacete balakonzya, mumaanu amwi, kulangwa kuti ncipaililo cakukombela Yahuwah. Walo wakalemba kuti, “Kufumbwa . . . yebo noobona musyomi mucete, koyeeya kuti ono wabona cipaililo. Kufumbwa noswaanganya muntu sikulombalomba, utamutukili, pele baa bulemu kuli nguwe.” Eeci inga cabayasa mumyoyo basyomi bamazubaano kuti ooko nkwiindilizya ntaamu, pele Messiah awalo lwakwe wakayiisya cintu cini eeci mukaano ka lubeta.
Eelyo Mwanaa muntu aakuboola mubulemu bwakwe, abalo bangele basetekane bayooboolelezya anguwe, mpoonya uyookkala acuuno cakwe cabulemu:
Alimwi kunembo lyakwe kunoobungene masi woonse: mpoonya uyokwaandaanya bamwi kuzwa kuli bambi, mbweenya mweembezi wa mbelele mbwaandaanya mbelele kuzwa ku mpongo.
Mbube uyoobikka mbelele kujanza lya lulyo lyakwe, pele mpongo kucimwesyi.
Nkabela Mwami uyokwaambila baabo bali kujanza lya kululyo lwakwe kuti, Kamuboola, inywe nomwaalelekwa aa Taata, amukone bulelo mbumwaabambilwa kuzwa kumatalikilo aanyika:
Nkaambo Ime ndakafwide nzala, mpoonya inywe mwakandipa cakulya: Ime neekafwide nyota, inywe mwaandipa cakunywa: Ime ndakali mweenzu mpoonya nywe mwakanditambula:
Ndakalaa mantaanda, mpoonya inywe mwakandisamika: Ime ndakali cisidwe, nkabela inywe mwaandiswaya: Ime ndakali muntolongo, mpoonya inywe mwakaboola kuli ndime.
Nkabela baluleme bayoomwiingula, kabaamba kuti, Mwami, ndilili nitwaakubwene kofwide nzala, akukusanina? Naa kofwide nyota akukupa cakunywa?
Ndilili nitwaakubwene webo koli mweenzu, akukutambula? Naa kolaa mantaanda akukusamika webo?
Naa ndilili nitwaakubwene webo kocisidwe, nokuba kuba muntolongo, akuzyookuswaya webo?
Nkabela Mwami uyoobaingula akubaambila kuti, Ncobeni Ime ndimwaambila masimpe, kufumbwa nywe nimwaacitila umwi akataa banabokwesu aaba, mwakali kucitila ndime.
Mpoonya walo uyokwaamba akuti kuli baabo kujanza lya lumwensyi, Kamuzwa aawa munsi lyangu, inywe nomusinganyidwe, kuya kumulilo uutamani, ooyo wakabambilwa dyabooli abangele bakwe:
Nkaambo Ime ndakali fwide nzala, alimwi inywe tiimwakandipa cakulya: Ime ndakafwide nyota, nkabela nywe tiimwakandipa cakunywa:
Ime ndakali mweenzu, nkabela tiimwakanditambula: ndakalaa mantaanda mpoonya tiimwakandisamika: ndakali cisidwe akuba muntolongo pele tiimwakandiswaya pe.
Mbube bayoomwiingula abalo, kabaamba kuti, Mwami, ndilili nitwaakubwene kofwide nzala, nokuba kofwide nyota, nanka koli mweenzu, kolaa mantaanda, kociswa, nokuba koli muntolongo, eelyo nitwataa kubambilila?
Nkabela uyoobaingula kuti, Ndimwaambila masimpe nywe, Kufumbwa nimwataa citila umwi akataa baaba, tiimwakacitila ndime.
Mpoonya aaba bayooya kukusubulwa kutamani: pele baluleme kubuumi butamani. (Mateyo 25:31-46, KJV)
Eelyo notulemununa bapengede kufumbwa nzila njotubelesya, mubwini, tulemununa kupenga kwa Taata walo uumvwa zyoonse mbuli mbobalimvwide. Mbweenya buyo, eelyo notubayima lugwasyo aabo bapengede, twiima Taata Lwakwe. Aboobo kwaabila bantu bamwi nciindi cibotu alimwi mucito wa kukomba kwini.
Mwaalumi wakavwubide mukaano ka Yahushua wakali mufubafuba, kutali kuti nkaambo wakali muvwubi, nokuba kuti wakali kuyanda kuyaka matala aayinda kukomena. Wakali mufubafuba nkaambo wakabikkide maanu kukulibungila zintu zibotu zyaanyika kwiinda kuti azibelesye kugwasya bamwi. Eeci nicakamupa cintu ciyandisyigwa akulembwa mumabbuku aakujulu.
Ono mubuzyo wini ngotweelede kulibuzya lwesu ngwakuti, hena eeyo nzila njebelesya kwaabila bantu iyubununa nzi kujatikizya lusyomo lwangu muli Yahuwah?
1The Century Dictionary